Evropska četvorka najavila podsticanje ekonomskog rasta\nLideri Nemačke, Francuske, Italije i Španije na sastanku u Rimu, 22. juna 2012.\nLideri četiri najveće privrede u okviru evrozone - Nemačke, Francuske, Italije i Španije, najavili su u petak na sastanku u Rimu nove mere za podsticaj ekonomskog rasta, na koje će biti potrošeno do 130 milijardi evra, odnosno oko 1 procenta evropskog bruto domaćeg proizvoda. Oni su se saglasili i da pokrenu inicijativu za uvođenje evropske takse na finansijske transakcije.\nPredsednik Francuske Fransoa Oland (Francois Hollande) je izjavio da su se lideri složili da mobilišu "jedan odsto evropskog bruto domaćeg proizvoda, što je jednako 120 do 130 milijardi evra, za podsticaj rasta", što je, kako je istakao, „neizbežno“. Prema njegovim rečima, četvoro lidera su „mnogo konkretnije ukazali na važnost rasta“, postavljajući pitanje da li je bilo ko mogao da zamisli pre nekoliko sedmica da će ideja rasta biti razmatrana na samitu EU.\nNemačka kancelarka Angela Merkel je ocenila ovaj dogovor kao "važan signal". Ona je, međutim, ukazala da su rast i snažne finansije dve strane iste medalje, naglašavajući važnost veće političke integracije.\n"Lekcija ove krize je da nam je potrebno više, a ne manje Evrope. Moramo da ostvarimo jaču političku saradnju, posebno u evrozoni. Zemlje koje imaju zajedničku valutu takođe moraju da imaju koherentnu politiku. To je takođe lekcija iz poslednje dve godine", rekla je Merkelova.\nItalijanski premijer Mario Monti je izjavio kako su se četiri lidera složila da je podsticaj ekonomskog rasta u evrozoni ključan za povratak poverenja na tržištu.\nAngela Merkel i Mario Monti u Rimu 22. juna 2012.\n"Prvi cilj oko kojeg se slažemo je potreba za ponovnim pokretanjem privrednog rasta i ulaganja, kao i za otvaranjem novih radnih mesta", naveo je Monti i dodao: "Evro neće propasti i svi smo u to uvereni. Ta valuta - veliki projekat koji je dosad bio uspešan - ne može se ukinuti."\nOland je ipak dodao da "ne može biti transfera suvereniteta bez veće solidarnosti u okviru evrozone". Transfer suvereniteta bi bio neophodan za dublju fiskalnu integraciju u evrozoni, za što se zalaže Merkelova, ali Francuska želi da podela finansijskog tereta bude viša na listi prioriteta.\nMonti je, istovremeno, upozorio da evrozoni prete spekulativni udari ukoliko ne bude jedinstveno i odlučno delovala. On je kazao da bi izostanak zajedničkog delovanja u evrozoni samo dodatno jačati frustraciju javnosti. On upozorava evropske lidere da u tom slučaju preti sve „jači spekulativni udari“ na tržišta svake članice.\nKljučan samit u Briselu\nSastanak u Rimu je održan uoči ključnog samita čitave Evropske unije, zakazanog za sledeću sedmicu u Briselu u cilju rešenja problema razbuktale dužničke krize na kojoj će biti reči o uvođenju pomenute evropske takse na finansijske transakcije kao i bankarske unije.\nOvaj porez – poznatiji kao Tobinov – jedno je od Olandovih obećanja tokom izborne kampanje. Tome se, međutim, protivi britanska vlada koja ističe da će to štetiti poziciji grada Londona kao finansijskog centra, osim ako se ista mera primeni i u drugim vanevropskim međunarodnim finansijskim središtima.\nPorez na međunarodne finansijske transakcije je predložio još pre tri decenije američki ekonomista i nobelovac Džejms Tobin (James) u cilju sprečavanja tržišnih špekulacija. Bivši britanski premijer Gordon Braun (Brown) se zalagao za njegovo uvođenje na početku krize 2008, a nedavno je to formalno predložila i Evropska komisija.\nŠpanski, italijanski i francuski lideri se zalažu i za uvođenje bankarske unije unutar evrozone, što bi podrazumevalo mnogo jaču centralnu regulativu kao i stvaranje zajedničke šeme garantovanja depozita.\nŠpanske i grčke banke se poslednjih meseci suočavaju sa velikim povlačenjem uloga jer štediše strahuju da će one bankrotirati ili da će njihova zemlja napustiti evrozonu. Sve banke u zemljama na periferiji evrozone, uključujući i italijanske, suočavaju se sa ogromnim teškoćama u pozajmljivanju novca od drugih banaka, zbog čega je morala da interveniše Evropska centralna banka obezbeđujući dodatna sredstva.\nOčekivalo se da će Španija u petak formalno zatražiti finansijsku pomoć u iznosu od 62 milijardi dolara za spasavanje svojih banaka u nevolji. Međutim, to nije bilo pomenuto na zajedničkoj konferenciji za novinare. Evropski lideri su se već dogovorili da obezbede 100 milijardi evra za ovu namenu.


Međunarodno hvaljena muzička platforma No Sleep na ovogodišnji EXIT donosi specijalno izdanje globalno čuvenog serijala žurki “All Day I Dream“! Program ovog svojevrsnog muzičkog praznika, lično predvodi legendarni DJ guru Lee Burridge, sa kojim u nedelju 7. jula dolaze i njegove najistaknutije vedete Sebastien Leger, YokoO i Newman! Specijalno za ovu priliku, No Sleep Novi Sad bina na Exitu izaći će iz svog uobičajenog formata predstavljanja vodećih svetskih klubova kao što su fabric, Tresor, Bassiani i niz drugih, pa će u finalu ovogodišnjeg izdanja na Petrovaradinskoj tvrđavi, uz karakteristične dekoracije ugostiti jedan od najprepoznatljivijih muzičkih događaja na planeti. Biće to po mnogo čemu posebno izdanje famoznog ADID-a, kako ga skraćeno nazivaju muzički ljubitelji, jer će maratonski program početi tokom noći, već od 22 časa na kultnoj No Sleep Novi Sad bini. Uz svetski čuveno dočekivanje sunca na Exitu, koje se početkom jula iznad tvrđave pojavljuje već od 4 ujutro, slede četiri najintenzivnija sata svanuća sve do 8 časova ujutro. Nakon što se zajedno sa zvaničnim programom Exita završi i prvi deo ovog specijala pod produženim nazivom “All Day I Dream of No Sleep Novi Sad”, ovo besano “daydreaming” iskustvo se nastavlja u obližnjem klubu Bastion kao zvanični after-party EXIT festivala. Domaće pojačanje prvom timu ADID-a pružiće beogradska selektorka u međunarodnom usponu Nevena Jeremić koja ima čast da pokrene ovaj maraton unutar ovogodišnje #NSNS2019 programa i vodeći sarajevsko-banjalučki DJ duo After Affair koji će ih dočekati u Bastionu.\nDolaskom svetski poznatog serijala žurki ADID poslednjeg dana EXIT festivala, kompletiran je program ovogodišnje No Sleep Novi Sad bine! Prvog dana festivala, 4. jula, na kultnu binu stiže fascinantni techno klub MMA -Mixed Munich Arts iz Minhena, a na poziv da nastupe odazvali su se I Hate Models, SHWD & Obscure Shape, Boston 168, Black Lotus, Martina Hilber i Ana Rs, dok u petak, 5. jula, publiku će dočekati postava koja nastupa pod zastavom najistaknutijeg južnoameričkog kluba D-Edge iz Sao Paula, a koju čine Blawan, Giorgia Angiuli, 999999999, BLANCAh, Renato Ratier, Lag + Monosaccharide i Duc in Altum! Trećeg dana festivala, 6. jula, pod okriljem nadaleko poznatog gruzijskog kluba Bassiani dolaze DVS1, JASSS, Dadub, NDRX, Zitto i Klaus!\nEXIT akcija “4+1” biće rasprodata pre finalnog roka


Kasumović pozvao vijećnike parlamentarne većine da usvoje budžet Zenice (VIDEO) - Portal 072info\nKasumović pozvao vijećnike parlamentarne većine da usvoje budžet Zenice (VIDEO)\n24. Januara 2020. Vrijeme objave: 12:36 sati\nGradonačelnik Zenice Fuad Kasumović poručio je da je, nakon što na sjednici Gradskog vijeća Zenice jučer nije usvojena Odluka o privremenom finansiranju za prva tri mjeseca niti je na dnevni red te hitne sjednice uvršten njegov prijedlog da se usvoji Prijedlog budžeta za 2020. godinu, za JKP Zenicatrans-prevoz putnika stečaj neizbježna sudbina.\n-Tom preduzeću više nema spasa – ustvrdio je Kasumović na pres-konferenciji, pozvavši radnike da deblokiraju Autobusku stanicu Zenica te najavivši da će tražiti naknadu štete koju su prouzročili blokadom stanice.\nNeusvajanjem Odluke o privremenom finansiranju za prva tri mjeseca ili odbijanjem da se u dnevni red uvrsti Prijedlog budžeta za 2020. godinu, posljedice će, kako je naveo, trpiti građani i ustanove koje se finansiraju iz gradskog budžeta.\nKasumović i vijećnici SDP-a, kao i nezavisni vijećnici Ekrem Tuka i Vahid Spahić, kao krivce za novonastalu situaciju ponovo su naveli vijećnike iz SDA i A-SDA, koji s SBB-om čiji vijećnici nisu prisustvovali jučerašnjoj sjednici, u GV-u Zenice čine parlamentarnu većinu.\n-Blokirati i deblokirati grad može samo ta parlamentarna većina – kazao je Kasumović, koji je pozvao vijećnike da što prije usvoje Odluku o privremenom finansiranju za prva tri mjeseca ili budžet Grada za 2020. godinu te da time “deblokiraju grad“.\nPoručio je da nema namjeru tražiti zasjedanje Gradskog vijeća, ali ako vijećnici budu zakazali sjednicu i tražili spomenuta finansijska dokumenta, da će im dostaviti.\nGepostet von Fuad Kasumović am Freitag, 24. Januar 2020\nKinezi počeli ekspresnu gradnju nove bolnice sa 1.000 kreveta, rok im je pet dana\nZbog nedolaska vijećnika parlamentarne većine na hitnu sjednicu vijeća, Zenica ostaje u finansijskoj blokadi


Sport | Aleksinačke novine\nKošarkaški klub “Svrljig“ plasirao se na državno prvenstvo nakon što je savladao ŽKK “Bor“ rezultatom 75:58 u utakmici Kvalitetne ženske lige jugoistocne Srbije – MK II stepena. Ovom pobedom KK “Svrljig“ potvrdio je prvo mesto […]\nDušanu Petroviću “Rudarska rukavica“\nNa petoj Međunarodnoj reviji “Rudarska rukavica“ koja je održana 9. decembra u Hali sportova, za najboljeg boksera izabran je Dušan Petrović, član BK “Rudar“ iz Aleksinca. Vredno je istaći da je žirijem predsedavoa Radoslav Miletić, […]\nTakmičari džiju-džicu kluba N&F iz Aleksinca osvojili dve medalje na Evropskom prvenstvu koje je održano u Rumuniji. Braća Trajković, koja su na tom takmičenju branila boje Srbije donela su zlatnu i bronzano odličje. Na takmičenju […]\n“Rudar Alpos“ za vikend gostuje u Svrljigu\nU subotu biće odigrano 7. kolo fudbalske lige Zona “Istok“ u kojem se sastaju FK “Svrljig“ i “Rudar Alpos“. Utakmica će biti odigrana na SRC “Pastirište“, na gradskom stadionu FK “Svrljig“, 30. septembra 2017. godine. […]\nU šestom kolu fudbalske lige Zona “Istok“ ekipa “Rudar Alpos“ iz Aleksinačkih rudnika izgubila je na domaćem terenu od “Moravice“ iz Subotinca rezultatom 3:2. Ovaj po svemu sudeći gradski derbi protekao je u korist fudbalera […]\nPosle remija – pobeda! “Moravica“ upisala prva tri boda\nAleksinačka ekipa “Moravica“ upisala je prva tri boda nakon što je pobedila ekipu “Hajduk Veljko“ iz Negotina rezultatom 3:0. U narednom, trećem kolu Zone “Istok“, “Moravica“ se sastaje sa knjaževačkom ekipom “Timočanin“. Utakmica će biti […]\nAleksinačka ekipa “Rudar Alpos“ savladala je na domaćem terenu ekipu iz Bogovine “BSK“, rezultatom 3:0. Ovo je prva pobeda Rudara u takmičarskoj sezoni fudbalske Zone “Istok“. Posle ove pobede “Rudar Alpos“ se nalazi na poziciji broj 7. […]\nAleksinačka ekipa poražena u finalu najstarijeg turnira\nAleksinačka ekipa “Doktori“ poražena je u finalu najstarijeg turnira u malom fudbalu u Svrljigu od ekipe “Rasadnik Žića“ iz Niša rezultatom 10:1. Utakmica bez mnogo žara, entuzijazma i lepog fudbala prekinuta je pre nego što […]\nAleksinčani u finalu najstarijeg turnira u Srbiji\nAleksinačka ekipa “Doktori“ nastupiće večeras u finalu najstarijeg turnira u malom fudbalu koji se 61. godinu za redom održava u Svrljigu. Oni će se sastati sa niškom ekipom “Rasadnik Žića“, a početak meča zakazan je […]\nPOZIV EKIPAMA: U Svrljigu počinje turnir u malom fudbalu\nNa Vidovdan, 28. juna, počinje tradicionalni – 61. “Vidovdanski turnir u malom fudbalu“ u Svrljigu. Turnir se održava na Sportskom centru “Pastirište“, pod reflektorima. Prva nagrada za seniore iznosi 320.000 dinara, druga 130.000,00 dinara i […]


“Nova Ivančica” zapošljava 24 nova radnika\n13.02.2015. / 13:47\nPRIJEDOR, Fabrika obuće “Nova Ivančica” iz Kozarca kod Prijedora zaposliće nova 24 radnika u saradnji sa Agencijom za ekonomski razvoj grada Prijedora “PREDA-PD” i programom USAID-a “Gold”.\n“Bema” ostvarila izvoz od 12 miliona KM\n04.01.2015. / 15:43\nBANJALUKA, Fabrika obuće “Bema” iz Banjaluke je u 2014. godini ostvarila izvoz od oko 12.000.000 KM, rekao je Srni tehnički direktor u ovom preduzeću Marinko Umičević.\nRast prodaje Pumine obuće\nBERLIN, Njemački proizvođač sportske opreme Puma zabilježio je rast prihoda u trećem tromjesečju ove godine za 3,7 odsto na 843 miliona evra.\nSredinom novembra upošljavanje dva pogona\n04.11.2014. / 17:07\nTUZLA, Sredinom novembra očekuje se upošljavanje dva pogona Fabrike obuće “Aida” iz Tuzle, a to je rezultat nastojanja Vlade Tuzlanskog kantona da za radnike ove firme obezbijedi posao.\nU BiH u septembru cijene veće za pola procenta\n21.10.2014. / 10:47\nSARAJEVO, Cijene proizvoda i usluga koje se koriste za ličnu potrošnju u BiH mjerene indeksom potrošačkih cijena u septembru veće su za 0,5 odsto nego u avgustu, podaci su Agencije za statistiku BiH.\n“Dermal” radi obuću za francuske i engleske vojnike\n01.10.2014. / 15:59\nKOTOR VAROŠ, Nakon isporuke 30.000 pari cipela za “Oktoberfest” u Minhenu, fabrika obuće “Dermal” iz Kotor-Varoša sklopila je ugovor sa njemačkim partnerom o isporuci 160.000 pari cipela za englesku i francusku vojsku.\nU avgustu cijene iste kao i u julu\n23.09.2014. / 10:49\nSARAJEVO, Cijene proizvoda i usluga koje se koriste za ličnu potrošnju u BiH mjerene indeksom potrošačkih cijena u avgustu ostale su iste kao i prethodnog mjeseca.\nUmičević: Izvoz će premašiti prošlogodišnji\n14.09.2014. / 11:12\nBANJALUKA, Tehnički direktor Fabrike obuće “Bema” Banjaluka Marinko Umičević očekuje da će ove godine izvoz premašiti prošlogodišnji koji je iznosio 14 miliona KM, navodeći da je za šest mjeseci izvezeno 771.607 pari obuće.\nVlastiti brend početkom oktobra\n04.09.2014. / 9:15\nBANJALUKA, Tehnički direktor banjalučke Fabrike obuće “Bema” Marinko Umičević najavio je da će početi da prave vlastitu cipelu i da će, najvjerovatnije, početkom oktobra lansirati svoj brend.\nDodik: Finansijska pomoć za nova zapošljavanja\n01.09.2014. / 16:52\nBANJALUKA, Predsjednik Republike Srpske Milorad Dodik izjavio je danas u Banjaluci da će institucije Srpske finansijski pomoći Fabriku obuće “Bema” da bi do kraja godine bilo zaposleno još 500 radnika.\nDodik na svečanosti povodom 10 godina rada “Beme“\n01.09.2014. / 12:51\nBANJALUKA, Predsjednik Republike Srpske Milorad Dodik danas će u Banjaluci prisustvovati svečanosti povodom 10 godina rada Fabrike obuće “Bema”.\nNajviše žalbi stiže na obuću\n24.08.2014. / 7:50\nBEOGRAD, Potrošači u Srbiji najčešće se žale na kvalitet obuće, pokazuje analiza Ministarstva trgovine.\nSnažan uzlet proizvodnje odjeće i obuće\n23.08.2014. / 9:34\nBANJALUKA, Katastrofalne poplave koje su u maju ove godine pogodile naša područja nisu uticale na to da oblasti proizvodnje odjeće, kože i obuće u RS u konačnici zabilježe veoma dobar polugodišnji rezultat.\n27.07.2014. / 12:35\nBEOGRAD, Tačno 18 evropskih zemalja ima skuplju obuću od one u Srbiji a drugih 18, jeftiniju. Kad bi i po prihodima Srbija bila na evropskoj sredini, podatak da je obuća za 0,9 odsto u Srbiji jeftinija od evropskog prosjeka bio\nU junu cijene niže za 0,2 odsto\n22.07.2014. / 13:03\nSARAJEVO, Cijene proizvoda i usluga koje se koriste za ličnu potrošnju u BiH mjerene indeksom potrošačkih cijena u junu, u odnosu na prethodni mjesec u prosjeku su niže za 0,2 odsto.


SAD uvode potvrde za označavanje GMO free proizvoda | AgroPortal.hr\nVijesti SAD uvode potvrde za označavanje GMO free proizvoda\nSAD uvode potvrde za označavanje GMO free proizvoda\nAmeričko ministarstvo poljoprivrede uvodi prvu potvrdu za označavanje prehrambenih proizoda koji su bez genetski modificiranih organizama (GMO).\nUkoliko dobiju vladino odobrenje, proizvodi će moći nositi etiketu Provjereno od USDA (američkog ministarstva poljoprivrede) uz potvrdu da ne sadrže GMO.\nMinistar poljoprivrede Tom Vilsak je u pismu zaposlenima 1. svibnja objasnio da se ovi certifikati izdaju na zahtjev jedne vodeće globalne kompanije, čije ime nije naveo. Trenutno ne postoje državne etikete koje potvrđuju da je neka hrana proizvedena bez GMO. Mnoge kompanije koriste privatnu etiketu koju izdaje jedna tvrtka nazvana “Non-GMO Project”.\nVilsak je rekao da će ministarstvo izdavati certifikate radi potvrde točnosti tvrdnji kompanija na pakovanjima hrane kao što su “organski uzgoj” ili “bez antibiotika”. Kompanije će plaćati službama ministarstva da provjere te tvrdnje, i ako se potvrde kao točne, mogu se prodavati sa etiketom Ministarstva poljoprivrede.\nPrehrambena industrija protivi se uvođenju zakona za obavezno obilježavanje postojanja GMO u hrani, navodeći da je to obmana jer je GMO siguran.\nAmerička Uprava za hranu i lijekove (FDA) navela je da je hrana sa GMO koja je sada na tržištu sigurna. Grupe potrošača koje se zalažu za obilježavanje kažu da kupci imaju prava znati što je u njihovoj hrani, smatrajući da se ne zna dovoljno o efektima te tehnologije.\nPrethodni članakDomaća poljoprivreda osjetila je samo negativne posljedice pristupanja EU\nSljedeći članakPojava svrdlaša u maslinicima


Ukrajinska poslanica: Rusija navlači čitavu Evropu na „gasni heroin“ - 01.10.2021, Sputnik Srbija\nUkrajinska poslanica: Rusija navlači čitavu Evropu na „gasni heroin“\nZemlje Evropske unije mogle bi da slede primer Mađarske i potpišu sporazume sa Rusijom o isporukama gasa zaobilazeći Ukrajinu, izjavila je poslanica Vrhovne... 01.10.2021, Sputnik Srbija\nPrema njenim rečima, Moskva je „ucenjivala evropske države“ kako bi ih naterala da traže jeftinijeg snabdevača gasom, budući da je trenutna cena „plavog goriva“ neprihvatljivo visoka za evropsko tržište. Kao primer je navela situaciju sa ugovorom između „Gasproma“ i Budimpešte.„Mađarska danas priča da EU nema pravo da se meša u njene unutrašnje stvari, kako i gde da nabavi gas“, rekla je ona za televiziju „NTA“.Poslanica smatra da Austriju sa velikim brojem ćerki kompanija „Gasproma“, prijateljskom Srbijom i Nemačkom, ništa ne sprečava da potpiše slične ugovore. Kao rezultat toga, Rusija će zaključiti gasne sporazume sa gotovo svim zemljama EU, ocenila je Fedina.Mađarska je u ranije potpisala novi dugoročni ugovor sa „Gaspromom“ o snabdevanju gasom zaobilazeći Ukrajinu. Dokument su podržali rukovodioci „Gasproma“ i energetske kompanije „MVM“ u mađarskom Ministarstvu spoljnih poslova. Uoči zaključivanja sporazuma, Kijev je saopštio da je razočaran zbog toga i obećao da će se obratiti Evropskoj komisiji radi davanja ocene o usklađenosti sporazuma sa evropskim zakonodavstvom u oblasti energetike.S tim u vezi, portparol Kremlja Dmitrij Peskov istakao je da Rusija ne namerava da koristi gas kao pritisak na druge zemlje, a konkretno na Ukrajinu.\nNije Ukrajina protiv širenja "gasne narkomanije" poEvropi, nego bi htela da bude glavni diler. :)\nUkrajina je apsolutni hit u nasem slovenskom svetu. Anglosaxonci ih ismejavaju gde stignu.\nrusija, ukrajina, gas, rusija – politika\nZemlje Evropske unije mogle bi da slede primer Mađarske i potpišu sporazume sa Rusijom o isporukama gasa zaobilazeći Ukrajinu, izjavila je poslanica Vrhovne rade Ukrajine Sofija Fedina, upozoravajući da Moskva „navlači čitavu Evropu na gasni heroin“.\nPrema njenim rečima, Moskva je „ucenjivala evropske države“ kako bi ih naterala da traže jeftinijeg snabdevača gasom, budući da je trenutna cena „plavog goriva“ neprihvatljivo visoka za evropsko tržište. Kao primer je navela situaciju sa ugovorom između „Gasproma“ i Budimpešte.\n„Mađarska danas priča da EU nema pravo da se meša u njene unutrašnje stvari, kako i gde da nabavi gas“, rekla je ona za televiziju „NTA“.\nPoslanica smatra da Austriju sa velikim brojem ćerki kompanija „Gasproma“, prijateljskom Srbijom i Nemačkom, ništa ne sprečava da potpiše slične ugovore. Kao rezultat toga, Rusija će zaključiti gasne sporazume sa gotovo svim zemljama EU, ocenila je Fedina.\n„Zahvaljujući tim sporazumima i predstojećem puštanju u rad 'Severnog toka 2', Moskva ne navlači sve prosto na gasnu iglu, već navlači čitavu Evropu na gasni heroin“, navela je poslanica Rade.\nMađarska je u ranije potpisala novi dugoročni ugovor sa „Gaspromom“ o snabdevanju gasom zaobilazeći Ukrajinu. Dokument su podržali rukovodioci „Gasproma“ i energetske kompanije „MVM“ u mađarskom Ministarstvu spoljnih poslova. Uoči zaključivanja sporazuma, Kijev je saopštio da je razočaran zbog toga i obećao da će se obratiti Evropskoj komisiji radi davanja ocene o usklađenosti sporazuma sa evropskim zakonodavstvom u oblasti energetike.\nS tim u vezi, portparol Kremlja Dmitrij Peskov istakao je da Rusija ne namerava da koristi gas kao pritisak na druge zemlje, a konkretno na Ukrajinu.\nMađarska će dobijati gas preko Srbije, Ukrajina besna\n27 Septembar, 18:15\n1 Oktobar, 16:2611\n1 Oktobar, 18:547\n22:57Tadić i Ajaks održali čas fudbala Dortmundu – ludnica na terenima širom Evrope!\n22:54Bivši bugarski ministar: Vlada Borisova kriva što smo ostali bez gasa\n22:35Mahao bočicom i slagao ceo svet: Kako je Pauel ušao u istoriju i „legalizovao“ američku invaziju\n21:57Objavljene plate vozača kamiona u Nemačkoj, preti velika kriza\n21:16Vuk na dečjem igralištu u Rusiji /video/


Vodovod Bileća: Otkrivena 22 nelegalna priključka, kazna 515 KM | Trebinje Danas\nVodovod Bileća: Otkrivena 22 nelegalna priključka, kazna 515 KM\n09.07.2019. u 04:29\nJavno preduzeće „Vodovod“ u Bileći u posljednjih desetak dana otkrilo je 22 nelegalna priključka za vodu u domaćinstvima čiji su vlasnici fizička lica, rekao je Srni direktor tog preduzeća Dalibor Koprivica.\nKoprivica je istakao da je situacija sa nelegalnim priključcima eskalirala u posljednje dvije godine.\n„Pet puta više vode ispumpavamo nego što fakturišemo, pa smo napravili analize i na osnovu toga krenuli u kontrolu potrošača sa sumnjivom potrošnjom. Za desetak dana nađena su 22 nelegalna priključka“, naveo je Koprivica.\nDirektor bilećkog „Vodovoda“ rekao je da je prema statutu preduzeća predviđena kazna za otkrivanje nelagalnih priključaka za vodu 515 maraka.\n„Ako se radnja ponovi, odnosno ukoliko ponovo otkrijemo počinioca da posjeduje nelegalni priključak za vodu, onda se ide ka Tužilaštvu – to se tretira kao krivično djelo i kazne su od 1.000 do 5.000 maraka, a potrošači će biti isključeni sa vodovodne mreže“, pojasnio je Koprivica.\nKoprivica je naveo da akcija već daje određene rezultate, budući da je sada primijećen trend smanjenja gubitaka vode.\nOn je dodao da će akcija kontrole nelegalnih priključaka za vodu biti nastavljena i narednih dana dok svako domaćinstvo na području šireg opštinskog područja Bileće ne bude prekontrolisano.


Ekološka udruženja podnela žalbu EIB-u zbog ulaganja u male hidroelektrane\nEkološko udruženje Rzav i CEE Bankwatch Network su podneli žalbu na rad Evropske investicione banke (EIB), uz tvrdnju da je njena investicija za izgradnju malih hidroelektrana Beli kamen i Komalj prouzrokovala veliku štetu na rekama Crni Rzav i Ribnica, navodi se u saopštenju Svetskog fonda za prirodu – WWF, koji je podržao žalbu. Ta dva postrojenja su uništila preko devet kilometara rečnog toka i izazvala štetan uticaj na zaštićene vrste u ovom području, ističu u WWF-u.\nOvi projekti malih hidroelektrana krše evropske i nacionalne pravne okvire, kao i Konvenciju Saveta Evrope o očuvanju evropske divlje flore i faune i prirodnih staništa (tzv. Bernska konvencija), smatraju podnosioci žalbe. Ekološka udruženja upozoravaju da su „reke ponovo ugrožene štetnim projektima pod velom održivih investicija“.\nMale hidroelektrane Beli kamen i Komalj se nalaze na području parka prirode Zlatibor. Postrojenja su međusobno povezana takozvanim bajpasom i uzimaju vodu iz dve reke. Međutim, izgrađena su bez ijedne studije o proceni uticaja na životnu sredinu, a time je dozvoljeno da unište 9,2 kilometra rečnog toka, ističu ekološka udruženja.\nKako se navodi u saopštenju, primetni su i štetni uticaji sa ozbiljnim posledicama na zaštićene vrste u ovom području. Ekolozi se pozivaju i na dokaze iz hidrobiološkog istraživanja, koje je 2020. sprovela WWF Adria.\nPrimetan je drastičan pad biodiverziteta kao posledica čestih promena nivoa vode, kaže Milivojević\n„Rezultati sprovedenih terenskih i laboratorijskih istraživanja ukazuju na zabrinjavajuće promene staništa poput drastičnog smanjenja količine vode duž vodotoka, na kom su izgrađeni ovi hidroenergetski objekti, i prevelike produkcije algi, a posebno je primetan drastičan pad biodiverziteta na lokalitetu ispod druge MHE, kao posledica čestih promena nivoa vode na istraživanom delu toka. Takođe je na području između dve mašinske zgrade 2018. godine utvrđeno prisutstvo strogo zaštićenog potočnog raka (Austropotamobius torrentium), ali tokom poslednjih istraživanja nijedan primerak te vrste nije pronađen na širem području“, ističe Nataša Milivojević iz Ekološkog udruženja Rzav.\nEIB da preuzme odgovornost za investicije\nPostrojenja je finansirao EIB putem kredita za mala i srednja preduzeća, i prioritetnih projekata finansijskog posrednika, banke Credit Agricole Srbija, precizirano je u saopštenju. Investitor je firma Zlatiborske elektrane, registrovana u Čačku, a kako kaže WWF, investitor je planirao izgradnju i trećeg objekta, MHE Peta, neposredno ispod MHE Komalj.\nOstaje nepoznanica da li je EIB uradio bilo kakvu procenu uticaja ova dva projekta, navodi WWF\n„Shodno pravilima EIB-a, za projekte koji se finansiraju preko komercijalnih banaka – posrednika, EIB nije nužno uključena u izradi ekoloških i društvenih procena uticaja, pa ostaje nepoznanica da li je EIB uradila bilo kakvu procenu uticaja ova dva projekta“, navodi se u saopštenju. WWF pretpostavlja da je da je u ovom slučaju procena uticaja prepuštena banci Credit Agricole Srbija.\nPodnosioci žalbe takođe smatraju da je neophodno da „EIB preuzme odgovornost za investicije koje zahtevaju procenu uticaja na životnu sredinu prema zakonu EU“.\nWWF ističe da je EIB u drugim oblastima, poput klimatskih promena, dokazao da može da bude lider. Stoga u ovoj organizaciji dodaju da ukoliko EIB želi da zadrži kredibilitet u nastojanjima da postane razvojna banka, to mora da uradi i sa finansijskim posrednicima.\nPodnosioci žalbe sada čekaju da „EIB preispita svoje prakse“\nEkološko udruženje Rzav, CEE Bankwatch Network i WWF Adria sada čekaju da „EIB preispita svoje prakse“. Ove ekološke organizacije najavljuju dalja istraživanja za slične projekte i investicije koje ugrožavaju prirodni biodiverzitet, kao i za proceduralne propuste oko izdavanja dozvola za izgradnju malih hidroelektrana.\nTagovi: Bankwatch, Evropska investiciona banka, male hidroelektrane, MHE, WWF\nPočetna » Vesti » Životna sredina » Ekološka udruženja podnela žalbu EIB-u zbog ulaganja u male hidroelektrane


Poreski kalendar februar 2021 - SamSvojGazda\n5. februar 2021 – Rok za dostavljanje obaveštenja o zaključenim ugovorima po osnovu estradnih programa u prethodnom mesecu. Obaveštenje se dostavlja na obrascu OZU – Obaveštenje o zaključenim ugovorima o izvođenju estradnog programa zabavne i narodne muzike i drugih zabavnih programa.\n10. februar 2021 – Rok za podnošenje poreske prijave i plaćanje poreza na premije neživotnih osiguranja za prethodni mesec. Prijava se podnosi na Obrascu PP-PPNO – Poreska prijava poreza na premije neživotnih osiguranja.\n17. februar 2021 – Rok za plaćanje:\n26. februar 2021 – Rok za plaćanje obračunate akcize za period od 01. do 15. januara 2021.


TotalCar.rs » Poslednji krug Punta\nOve nedelje i najnoviji „Zastavin“ automobil odlazi u istoriju. Počinje montaža nove opreme za dva potpuno nova modela u ovoj fabrici.\nMontažne linije stare kragujevačke Fabrike automobila, koje su pripale kompaniji „Fijat automobili Srbija“, zaustavljaju se tokom ove nedelje, a sa tim skoro trodnevnim procesom, u istoriju odlazi i poslednji „Zastavin“ model „punto 188“.\nOd 10. januara s ove trake dnevno silazi (rekordnih) 125 automobila. Sa prenetim zalihama iz prošle godine stvoreni su uslovi da se, pre svega, domaćem tržištu – sve do kraja oktobra, ponudi i do 1.000 automobila mesečno. U tom periodu će se montirati nova oprema za proizvodnju dva potpuno nova modela u ovoj fabrici. Pre svega, nova montažna linija u lakirnici, što isključuje mogućnost bilo kakve proizvodnje automobila.\nS obzirom na to da je fabrika obavezna da u naredne tri godine obezbedi vozila za zamenu automobila u garantnom roku, kao i rezervne delove za više godina – već od novembra će se proizvoditi manje serije ovog vozila. Kraj proizvodnje „punta“ će trajati sve do početka 2013. godine.\nProizvodnja ovog modela će najverovatnije poslužiti i za probnu proizvodnju na novoj liniji, jer je platforma ovog i novih modela – ista. Ovaj automobil je, uključujući i proizvodnju sa oznakom „zastava 10“, proizveden u oko 40.000 primeraka.\nVeć je izvesno da će do kraja leta deset preduzeća biti spremno da proizvodi za kompaniju „Fijat autombili Srbija“, a od novembra i 21 firma sa sedištem u Srbiji. Reč je o prvom krugu dobavljača za nove modele koji bi pored ostalih kooperanata trebalo da proizvode oko 80 odsto za nove modele.


Naslovna » Izlasci » Sport » Regata: Belgrade Cruiser Cup 2016\nNeko drugi 21. juni 2016. Sport Postavite komentar\nJedrenje pripada grupi najstarijih olimpijskih sportova i da predstavlja jednu od najprestižnijih veština na planeti, a poslednjih godina privlači sve veću pažnju Beograđana.\nOve godine je Jedriličarski klub Ada obogatio takmičarski kalendar Jedriličarskog saveza Srbije još jednom regatom ali i Beograd još jednim dešavanjem po uzoru na velike svetske metropole.\nBelgrade Cruiser Cup – da privuče mlade\nPored vrhunskog sportskog i takmičarskog karaktera, regata Belgrade Cruiser Cup ima za cilj da privuče i obrazuje što više mladih o ovom sportu i okolini u kojoj se odvija.\nPo zvaničnom raspisu regate, start navigacione trke je zakazan za podne 25. juna na četvrtom kilometru reke Save, kod Mosta na Adi.\nUčestvovaće najbolje posade iz Srbije i regiona u jedrilicama klase Cruiser i Micro Cruiser. Na Belgrade Cruiser Cup su dobro došli posetioci i posade svih uzrasta. Posle završetka trke će se održati proglašenje pobednika i promotivni koktel u cilju popularizacije sportskog jedrenja, ekološkog i odgovornog života na vodi.\nDan posle regate će u prostorijama JK Ada biti održana predavanja na temu podvodne arheolgije Beograda i prirodnih izvora Srbije.\nPrijavite se za regatu OVDE ili u JK Ada (063/7327-177; milos@jk-ada.com). (danubeogradu.rs)\nTagoviada ciganlija belgrade cruiser cup izlasci jedriličarstvo jk ada regata sava sport\nPrethodni Symantec Anomaly Detection for Automotive\nSledeći Danas je Svetski dan muzike, 21. jun


„Vučić je jučerašnjom izjavom da će Srbija ove godine biti prva po privrednom rastu u regionu, a da će sledeće godine imati 2,5 puta veći privredni rast nego Nemačka, još jednom pokazao da ova vlast svoju politiku bazira isključivo na obmanama, manipulaciji i neistini. Sigurni smo da će ovakvu izjavu Vučić, kao i do sada, dokazivati samo praznim papirima kojima će mahati u prorežimskim medijima, maketama i geografskim kartama“, navodi se u saopštenju.\nSDS smatra da je „katastrofalna politika ove vlasti u prethodne četiri godine uništila srpsku ekonomiju i drastično povećala nivo siromaštva“.\n„To, naravno, ne znači da se mogu porediti srpska i nemačka ekonomija. To bi bilo kao da tvrdite da su isto povećanje plate imali čovek čija je zarada 100 evra i čovek koji ima platu 10.000 evra, samo zato jer se obojici povećala za 10 posto… Da bi Srbija dostizala Nemačku, mora da raste pet do 10 puta brže. Uostalom, projektovani privredni rast Srbije iznosi manje od dva odsto, a ako pogledate da je projekcija za Obalu Slonovače 8,5 odsto, jasno je da premijer manipuliše kada tim brojkama obećava bolji život našim gradjanima“, dodaje se. Ta stranka je ocenila da Srbija mora da se poredi sa zemljama koje su u istoj kategoriji ekonomskog razvoja i da preskoči prosek privrednog rasta u regionu.\n„Dok je Srbija na poslednjem mestu po privrednom rastu u regionu i dok gradjani žive sve gore, Aleksandar Vučić nastavlja da priča bajke i iznosi projekcije i podatke koji se nalaze očigledno samo u nekoj njegovoj kristalnoj kugli. U zvaničnim podacima relevantnih medjunarodnih institucija, svakodnevnici gradjana Srbije i našoj ekonomskoj realnosti, takve priče ne postoje“, navodi SDS.


Srpski IT osvaja svet – njihovo rešenje već se koristi u 11 zemalja, a za sledeću godinu najavljuju “revoluciju na tržištu” | Nova Ekonomija\nSrpski IT osvaja svet – njihovo rešenje već se koristi u 11 zemalja, a za sledeću godinu najavljuju “revoluciju na tržištu”\nLogovanje u bilo koju mobilnu aplikaciju, poput bankarske aplikacije za mBanking, eCommerce aplikacije ili neke igrice, postalo je jednostavnije i bezbednije. Od sada možete zaboraviti na čekanje na SMS kodove ili lozinke, jer je Ipification rešenje omogućilo logovanje i potvrdu vašeg identiteta uz samo jedan klik.\nPored lakoće korišćenja, Ipification rešenje se izdvaja od ostalih jer nudi bezbednost podataka na najvišem nivou.\nPostoji zabluda da će nas SMS kodovi i lozinke zaštiti od moguće zloupotrebe podataka. Ovu tvrdnju dokazuju i brojna udruženja i tehnološki džinovi poput Microsofta, Apple i Google-a koji upozoravaju svoje korisnike da prestanu da koriste SMS kodove zbog mogućnosti hakovanja. Zato je IPification rešenje koje je jedinstveno na tržištu jer rešava sve navedene problem i danas je dostupan na 11 tržišta, kroz 24 mobilna operatera, sa više od 350 miliona korisnika.\nPut do razvijanja ovog rešenja nije bio lak, a nakon tri godine rada nastala je tehnologija koja je zaštićena patentima u Sjedinjenim Američkim Državama, Ujedinjenom Kraljevstvu i Hong Kongu i predstavlja proizvod iskusnih inženjera iz oblasti zaštite identiteta korisnika mobilnih aplikacija.\nUložen trud i rad mladog, ambicioznog inženjering tima, nagrađen je brojnim svetskim, regionalnim i lokalnim nagradama, a kao najznačajnije priznanje izdvajaju nedavnu pobedu na Elevator Lab takmičenju jer dolazi upravo iz Srbije - zemlje iz koje dolazi najveći deo vodećeg tima i idejnih tvoraca.\nPrema rečima CEO kompanije IPificaion Stefana Kostića ovo priznanje je posebno važno jer su dobili priliku da sarađuju sa Raiffeisen bankom na internacionalnom nivou, čime je bankarski sektor prepoznao njihovo rešenje koje se bavi zaštitom korisnika na mobilnim aplikacijama.\nDa je u pitanju najsavremenije tehnološko rešenje, prepoznale su i brojne svetske kompanije poput Microsofta, kao i vodeće mobilne aplikacije u Srbiji i regionu poput CarGo, koje su implementirale IPification u svoj sistem.\nPandemija izazvana virusom COVID-19 utiče na svetsko tržište i za mnoge kompanije, naredna godina je veoma neizvesna, ali ovaj mladi tim već ulazi u strateška partnerstva sa još 45 mobilnih operatera, dok trenutno čak 30 mobilnih aplikacija i OTT igrača implementira IPification u svoj sistem.\nNagrade dolaze sa svih strana sveta, a već početkom 2021. godine očekuju rezultate sa svetskog takmičenja Jumpstarter, koje finansira najuspešnija svetska korporacija Alibaba, čime se među 5.000 kompanija širom sveta Ipification našao u 20 najboljih.\nKostić naglašava da za ovakve uspehe nije zaslužan jedan čovek, već ceo tim koji čini oko 50 ljudi. Dodaje da im se kancelarije nalaze širom sveta, od Amerike do Kine, a da im je cilj da u Beogradu, gde takođe imaju sedište, nastave da ulažu i šire svoj tim jer su prepoznali potencijal koje nudi srpsko tržište.


„Savršene nesavršenosti“ kroz objektiv Anđele Nikolić - Beogradski Portal\n„Savršene nesavršenosti“ kroz objektiv Anđele Nikolić\nPriča o sitnim nesavršenostima koje često opterećuju mlade devojke, ispričana kroz izložbu fotografija „Savršene nesavršenosti“ Anđele Nikolić, izazvala je veliko interesovanje kod naših sugrađana, naročito mladih, koji su sa zadovoljstvom došli da podrže autorku.\nIzložba je otvorena sinoć u Galeriji „Start’06“ Kulturnog centra „Čukarica“. Postavka broji 24 fotografija koje su grupisane u 9 celina, koje , svaka za sebe, pričaju priču o odrastanju, sazrevanju, mladalačkim nesigurnostima, suočavanju sa svojim manama i vrlinama.\nAnđela Nikolić ima 18 godina, već nekoliko godina sarađuje sa KC „Čukarica“ u okviru Informativne redakcije mladih „Info Čuka“. Pisala je tekstove za časopis „Tinejdžer“, vodila programe i učestvovala u organizaciji brojnih događaja koje je organizovala ova ustanova.\nSvi koje žele da pogledaju izložbu mogu to da učine do 11. aprila.


UDRUŽENJE NASTAVNIKA: Neće da rade više od kolega u osnovnim školama, a da primaju istu platu – Portal Luca\nUDRUŽENJE NASTAVNIKA: Neće da rade više od kolega u osnovnim školama, a da primaju istu platu\nUdruženje nastavnika društvene grupe predmeta dostavilo je poslaničkim klubovima i Odboru za prosvjetu, nauku, kulturu i sport amandmane kojim traže da se norma časova u srednjim školama izjednači sa onom u osnovnim, odnosno da ne bude od 20 do 22 časa, nego 18.\nAmandmanima žele da izmijene Zakon o stručnom obrazovanju i Zakon o gimnaziji, u dijelu gdje se uređuje norma u srednjim školama, jer smatraju da su diskriminisani u odnosu na njihove kolege koje rade u osnovnim školama. Primaju istu platu, ali rade više od njih.\nRanije su iz ovog udruženja najavili da će od septembra uslijediti obustava nastave u srednjim školama ukoliko nadležni ne budu imali sluha za njihove zahtjeve. Predsjednica ove zajednice prof. Stanka Vukčević kaže za Pobjedu da imaju uvjeravanje poslaničkih klubova da će podržati njihove amandmane. Čekaju zasijedanje Skupštine koje bi trebalo da se održi do kraja avgusta.\nStanka Vukčević (Foto: TVCG)\n– Mora da se otkloni ta diskriminacija. Umanjenje norme bi mnogo pomoglo kolegama koji nemaju punu normu časova, da dobiju stabilne ugovore, da obezbijede stabilnu zaradu, da ne budu tehnološki viškovi. Obišli smo poslaničke klubove i svu su konstatovali da sa razlogom tražimo izmjene i da će nas svi podržati – rekla je ona.\nIako je, kako dodaje, inače skeptična kada su u pitanju njihova obećanja, Vukčević kaže da su ih sada ubijedili da će sigurno da prihvate njihove amandmane.\nVukčević zaključuje da se nadaju da će riještiti problem i da neće doći do obustave nastave u srednjem obrazovanju.


Zakon o Agenciji kao tema za polaganje državnog stručnog ispita – Agencija za sprečavanje korupcije\nPublished by Maja Petrovic at 24/04/2015\nDanas se održava prvo predavanje predstavnika Agencije za borbu protiv korupcije u okviru programa Službe za upravljanje kadrovima Vlade Republike Srbije (SUK) za pripremu državnih službenika za polaganje državnog stručnog ispita. Predavači su Tatjana Babić, direktorka Agencije, Vladan Joksimović, zamenik direktora i Marijana Obradović, pomoćnica direktora.\nZakon o Agenciji za borbu protiv korupcije uvršten je u Program državnog stručnog ispita za državne službenike sa visokim obrazovanjem u avgustu prošle godine kada je Vlada Republike Srbije donela Uredbu o programu i načinu polaganja državnog stručnog ispita. Ovom uredbom uređuje se program i način polaganja državnog stručnog ispita za rad u ministarstvima, organima uprave u sastavu ministarstava, posebnim organizacijama, sudovima, javnim tužilaštvima, Republičkom javnom pravobranilaštvu, službama Narodne skupštine, predsednika Republike, Vlade, Ustavnog suda, službama organa čije članove bira Narodna skupština, kao i stručnim službama upravnih okruga.\nNa sastanku predstavnika Agencije sa predstavnicom Ministarstva državne uprave i lokalne samouprave koje je nadležno za program i način polaganja državnog stručnog ispita, koji je održan u novembru prošle godine, dogovoreno je da se tokom 2015. godine, kada se bude izrađivalo novo, dopunjeno izdanje Priručnika za polaganje državnog stručnog ispita, Agencija uključi u izradu teksta za Priručnik u delu koji se tiče obrađivanja teme borbe protiv korupcije.\nZa današnju obuku prijavilo se 26 polaznika. SUK planira održavanje još dve ovakve obuke tokom 2015. godine. Inače, Agencija i SUK već punih 5 godina uspešno sarađuju u oblasti edukacija o korupciji, profesionalnoj etici i integritetu.


Antić: Pokrenite istragu protiv Aleksandra Vulina - Dnevni list Danas\nPočetna » Društvo » Antić: Pokrenite istragu protiv Aleksandra Vulina\nPredsednik Vojnog sindikata Srbije uputio javno pismo Višoj javnoj tužiteljki u Beogradu\nAntić: Pokrenite istragu protiv Aleksandra Vulina\n„Poštovana, u javnosti sam bio u prilici da vidim odluku Višeg javnog tužilaštva u Beogradu kojim se preduzimaju dokazne radnje u pravcu krivičnog dela ‘rasna i druga diskriminacija’.\n4Piše: D. D. 12. februara 2019. 20.56 Izmenjeno: 20.58\nDokazne radnje, preduzeli ste prema licu koje je na okupljanju građana u Beogradu nosilo rekvizit ‘improvizovana vešala’, čime je kako se navodi u vašem aktu, učinilo akt diskriminacije, a tako i krivično delo. Šira javnost zna da je u ovom krivičnom predmetu osumnjičenima bio određen i pritvor zbog navodnog uticaja na svedoke“, navodi se u otvorenom pismu koje je predsednik Vojnog sindikata Srbije Novica Antić uputio višoj javnoj tužiteljki u Beogradu Nataši Krivokapić.\nAntić je istakao da je rukovođen stavom tužilaštva u pogledu toga šta se smatra diskriminacijom, u postupanju ministra odbrane Aleksandra Vulina i njegovih potčinjenih, prema sebi, kao i Predragu Jevtiću, generalnom sekretaru Vojnog sindikata Srbije, prepoznao obeležja krivičnog dela „rasna i druga diskriminacija“.\n„Kako je diskriminacija prema nama dvojici učinjena isključivo zbog ličnog svojstva-članstva u sindikatu, sa nadom da ćete kao organ nezavisan od izvršne vlasti poštovati zakone, obaveštavam Vas da je menadžment ministra Aleksandra Vulina krajem 2018. godine, izvršio diskriminaciju prema predsedniku i generalnom sekretaru Vojnog sindikata Srbije, tako što ih je na nezakonit način pozvao na disciplinsku odgovornost zbog javnog iznošenja stavova sindikata, pri čemu je predsedniku sindikata izrečen otkaz sa rada“, navodi Antić predlažući tužilačku da povodom ovog slučaja pokrene istragu protiv Vulina i njegovih podređenih.\nPrema Antićevim rečima, kako postoji osnovana sumnja da je aktuelni ministar odbrane Aleksandar Vulin, sa svojim potčinjenima, svestan svog dela i njegove zabranjenosti, izvršio diskriminaciju prema predsedniku i generalnom sekretaru Vojnog sindikata Srbije, nesporno je da je time učinjeno i krivično delo „rasna i druga diskriminacija“.\n„Ovom prilikom Vas pozivam da u vezi sa svim činjenicama iz ovog pisma prikupite potrebna obaveštenja, a potom odgovorne procesuirate u skladu sa zakonom, uključujući i primenu mere pritvora, baš kao što ste to učinili u slučaju lica koje je nosilo rekvizit „improvizovana vešala'“, navodi se u Antićevom pismu.\npismo, Predsednik Vojnog sindikata Srbije uputio javno, visa javna tuziteljka\nMOD: Lažne tvrdnje Vojnog sindikata o finansijskim transakcijama\nUdruženje Sindikata penzionera Srbije podržalo mirne građanske proteste\n12. februara 2019. u 21.23\nVi se ,naravno,salite?\nU tuzilastvu sedi gomila ljudi bz kicme,morala,stida i srama…\n13. februara 2019. u 02.26\nNa pogrešnu adresu se uputili zahtev. Trebali ste zahtev podneti vrhovnom tužiocu i sudiji Aleksandru Vučiću, koji ionako odlučuje ko je kriv a ko nije.\n13. februara 2019. u 07.18\nAko je gospodine Antiću Tužilaštvo nezavisno, a jeste, onda ne bi treblo na njega vršiti nikakav pritisak.\n13. februara 2019. u 09.46\nUh, srce moje, bedan komentar botovskog ocajnika… Uz svo postovanje prema ‘posteno’ zaradjenom sendvicu, ipak mi nije jasno kako ti i tebi slicni jos uvek ne vidite da je vreme ovakvih komentara proslo, da su ljudi na ulicama upravo zato sto stvarnost nije takva kakvom se ti i tebi slicni trude da je prikazu.\nRazmislite kakvo zlo cinite ovakvim baljezgarijama prema svima onima kojima treba zaista bolja buducnost i koji ce u ovoj zemlji ostati posle vas. Ljudski zivoti su mnogo vise od partijske pripadnosti i sendvica. Ja bih se u tvojoj kozi – stideo.


Raste broj zaraženih, podeljeno preko 21 hiljade doza vakcina, apel da se poštuju mere | ZR KLIK\nPredočen je podatak da broj zaraženih na teritoriji Srednjobanatskog okruga i Grada Zrenjanina raste i da najnoviji podaci govore o 383 aktivna slučaja u Zrenjaninu.\nBolnički kapaciteti u jedinoj gradskoj kovid-jedinici u Opštoj bolnici “Đorđe Joanović” raspolažu sa 150 ležaja i dovoljni su da prime novoobolele, ali njihov broj raste i trenutno su na bolničkom lečenju 44 pacijenta.\nIstovremeno, u gradu Zrenjaninu, zaključno s jučerašnjim danom, od početka vakcinacije podeljeno je 21.245 doza vakcina – 13.933 za prvu dozu i 7.268 za drugu dozu, sva četiri proizvođača dostupna u Republici Srbiji.\nImunizacija se obavlja po uhodanoj proceduri na punktovima u hali sportova “Medison” i staroj specijalističkoj poliklinici.\nIstaknuto je da svi vakcinisani i nakon vakcinacije moraju da se pridržavaju epidemioloških mera, jer se dovoljan imunitet uspostavlja tek šest nedelja nakon primanja prve doze vakcine\nGodinu dana nakon pojave prvih slučajeva zaraze koronavirusom u Republici Srbiji i gradu Zrenjaninu, situacija je i dalje veoma nestabilna i iziskuje poštovanje svih epidemioloških mera Kriznog štaba, odgovornost i disciplinu svih građana. Insistiranje na svemu tome, uz još jedan apel sugrađanima da se prijave za vakcinaciju kao najsigurniju meru zaštite putem E-uprave.


Raspisan javni poziv za prodaju dela imovine IO "Prvi maj" - Pirot Plus Online\n23. jul 2012. 13:13 Privreda Pirot Plus Online\nAgencija za privatizaciju objavila je javni poziv za učešće na javnom nadmetanju za kupovinu dela nepokretne I pokretne imovine IO "Prvi maj". Predmet prodaje čini deo nepokretne i pokretne imovine Društva u okviru Pogona konfekcije i druga nepokretna i pokretna imovina u krugu fabrike.\nZa Predmet prodaje na javnom nadmetanju utvrđena je početna cena u iznosu od 4.113.453 evra u dinarskoj protivvrednosti obračunatoj po srednjem kursu Narodne banke Srbije na dan uplate. Depozit za učešće na Javnom nadmetanju iznosi 42.000 evra. Rok za podnošenje prijave za učešće na javnom nadmetanju ističe 2. avgusta u 16:30 časova. Javno nadmetanje biće održano 7. avgusta u prostorijama Agencije za privatizaciju.\nKomentarišući objavljivanje javnog poziva za prodaju dela imovine Prvog maja, Vladan Vasić, predsednik opštine kaže da se postupak prodaje priprema već duže vreme. Postupak vodi Agencija za privatizacuju, ali o svim detaljima upoznato je I rukovodstvo fabrike


I demokrate i republikanci traže prilike u podeljenom Kongresu\nZgrada Kongresa na Kapitol Hilu ove jeseni (Foto: AP/J. Scott Applewhite)\nZa manje od dva meseca, demokrate će preuzeti kontrolu nad Predstavničkim domom Kongresa. Lider manjine Nensi Pelosi, za koju se očekuje da će ponovo preuzeti ulogu predsednice Predstavničkog doma - nagovestila je spremnost da sarađuje sa predsednikom Trampom i senatskim republikancima. Međutim, dvostranačka saradnja će možda biti kratkog daha.\nOvo je nova šansa za predsednika koji voli da sklapa dogovore.\n“Demokrate će doći kod nas sa planom za infrastrukturu, za zdravstvenu zaštitu, planom za već nešto što traže i onda ćemo pregovarati”, rekao je posle kongresnih izbora Donald Tramp, poručujući da bi pobeda demokrata mogla da mu ide u prilog.\n“Moglo bi to da bude veoma dobro, politički, jer mislim da sam bolji u toj igri od njih”.\nI demokrate i republikanci traže priliku u podeljenom Kongresu\nPredsednik je na Tviteru izrazio podršku Nensi Pelosi, koja želi da ponovo bude predsednica Predstavničkog doma - a koju republikanci u političkim spotovima često napadaju kao liberalno lice Demokratske stranke. Džon Fortije iz Centra za dvostranačku politiku objašnjava:\n“Donald Tramp je tokom kampanje koristio Pelosi kao simbol Demokratske partije opisujući je kao previše liberalnu, previše levo od centra, ali njegovi komentari sa konferencije za medije pokazuju da, pošto on sam voli pogodbe i transakcije, u njoj vidi neke od tih kvaliteta”.\nNensi Pelosi, koja nema jedinstvenu podršku unutar svoje stranke - nije pridala veći značaj predsednikovoj poruci.\n“Ne mislim da iko išta zaslužuje. Ne radi se o tome šta ste ranije radili, već šta tek možete da uradite. Ono što ste radili u prošlosti govori o vašoj kompetetnosti, ali radi se o tome šta možete da postignete a mislim da sam najbolja osoba da krenemo napred ka jedinstvu i ka pregovorima”.\nDve stranke bi mogle da pronađu zajedničke tačke kada je reč o infrastrukturi, ceni lekova i trgovini ali Trampu je potreban drugačiji pristup, smatra politički analitičar Džim Kesler iz organizaćije "Treći način".\n“Ako želi dogovor, moraće da se ponaša kao neko ko želi kompromis, a ne neko ko želi da se raspravlja i pravi cirkus od politike”.\nTu je i još jedna komplikacija. Kontrola nad Predstavničkim domom daje demokratama ovlašćenja da istraže predsednikova poslovanja, kao i kontakte njegovog izbornog štaba 2016. sa Rusijom.\n“Demokratski lideri pokušavaju da smanje očekivanja da će brzo pokrenuti proces opoziva predsednika i da je to cilj nove većine, ali sigurno će biti mnogo prilika za demokrate da iskoriste svoja istražna ovlašćenja kako bi prikazali javnosti aspekte Trampovog predsedništva koje smatraju negativnim”, ističe Džon Fortije.\nMeđutim, u Senatu - gde su republikanci osnažili svoju većinu, njihovi lideri koji zadržavaju tu ulogu upozoravaju da će nastavljati da budu kontrola rada demokrata.\n“Demokrate u Predstavničkom domu će morati da odluče koliko je dobra strategija maltretirati predsednika. Nisam siguran da bi to bilo pametno za njih”, upozorio je lider senatske većine Mič Mekonel.\nRepublikanci u Predstavničkom domu će sledeće nedelje održati sopstvene izbore za lidera manjine. Demokrate krajem novembra biraju novog predsednika Predsedničkog doma.\nPosle izbora - mogućnost za saradnju, ali i sukobe u Kongresu\nDemokrate preuzimaju Predstavnički dom, Kongres podeljen\nIstaknute javne ličnosti o izborima za Kongres\nDuboko podeljeni američki birači izlaze na izbore\nOgroman entuzijazam američkih birača pred izbore za Kongres


U Centru srednjih škola “Ivo Andrić” u Prnjavoru opremljena je laboratorija koja će omogućiti lakšu praktičnu obuku za učenike veterinarskog i prehrambenog smjera.\nLider projekta Jelena Anđelić kaže da je dio novca obezbijeđen akcijama u kojima su učestvovali učenici – turnir u malom fudbalu, prodaja kolača koje su pravili đaci četvrtih razreda prehrambene struke, te veče komedije.\nOna je naglasila da je finansijska podrška stigla i od lokalne vlasti.\nOpština Prnjavor za ovu namjenu obezbijedila je 800 KM.\nNačelnik Odjeljenja za lokalni ekonomski razvoj i društvene djelatnosti Žana Pekić istakla je da ovo predstavlja pozitivan primjer za druge mlade ljude na koji način mogu aktivno učestvovati i rješavati pitanja koja su od njihovog interesa.\nPekićeva je naglasila da će opštinska uprava i ubuduće podržavati ovakve projekte i inicijative.\nPrikupljeno je ukupno 1.400 KM, od čega je 1.000 KM predviđeno za opremanje laboratorije, a 400 KM u humanitarne svrhe za liječenje Milane Gajić koja boluje od lafore.\nDirektor škole Dragoslav Ninković pohvalio je Savjet učenika, koji je učestvovao u realizaciji opremanja laboratorije.\n“Dio materijala se u toku nastavnog procesa u hemijskim i prehrambenim laboratorijama ošteti. Naši učenici su uvidjeli ovaj problem i pokrenuli akciju u kojoj su efektno iznašli sredstva za obnavljanje laboratorijskog pribora”, rekao je Ninković.\nPrnjavorske srednjoškolce u realizaciji ovog projekta podržala je i Omladinsko-informativna agencija BiH, koja, zajedno sa Unicefom, od 2010. godine provodi jedan od najvećih programa za razvoj liderskih i preduzetničkih vještina mladih pod nazivom “Aktivni mladi”. /kraj/ts/


Raspakivanje Dejtona za opoziciju neprihvatljivo - NTV Arena\nLideri opozicionih partija SDS-a, PDP-a i DNS-a, Mirko Šarović, Branislav Borenović i Nenad Nešić rekli su danas u Banjaluci da ostaju privrženi zaključcima koje je usvojila Narodna skupština Republike Srpske nakon nametanja zakona o dopuni Krivičnog zakona BiH i da treba tražiti rješenje u vezi sa tom situacijom.\nOni su nakon sastanka istakli da će instistirati na dogovorenim zaključcima parlamenta Republike Srpske u kojima se, između ostalog, navodi da nema odlučivanja u zajedničkim organima BiH dok se ne riješi pitanje akata koje je nametnuo bivši visoki predstavnik Valentin Incko.\nOpozicioni lideri kažu da su protiv protiv bilo kakvih vrsta raspakivanja Dejtonskog sporazuma o kojima, kako tvrde, u posljednje vrijeme govori lider SNSD-a Milorad Dodik.\nLider SDS-a Mirko Šarović rekao je da je neprihvatljivo da bilo ko govori da je Dejton mrtav i o inicijativama za novi politički dogovor i da njegova stranka to neće prihvatiti.\nOn kaže da treba prevashodno rješavati problem akata koje je nametnuo Incko, a što je prouzrokovalo neviđenu krizu u BiH.\nBorenović je rekao da su priče o promjeni Dejtona štetne i da mogu imati posljedice po Republiku Srpsku.\nOn je naveo da treba poštovati pomenute zaključke parlamenta Srpska na tom planu dok se ne riješi pitanje akata koje je nametnuo Incko.\n“Cilj je da se riješi pitanje nametnutog zakona, napravi sadržaj dokumenta i akta prihvatljivog za sve u BiH i da se vratimo normalnim tokovima”, rekao je Borenović.\nLider DNS-a Nenad Nešić rekao je da je “raspakivanje Dejtona opasno za Srpsku, BiH, ali i cijeli region”.\nOn je nakon sastanka lidera opozicije o aktuelnoj političkoj situaciji u Republici Srpskoj i BiH naveo da je Dejton dovoljan okvir za Srpsku.\nTags: bih, branislav borenovic, dns, mirko sarovic, nenad nesic, pdp, rs, sds, zemlja\nKrivokapić neće prisustvovati ustoličenju, najavio moguću zabranu skupa /VIDEO/\nTrivić: Nastava počinje u učionicama, bez dijeljenja odjeljenja /VIDEO/


WB: Srbija popravila prijave ali poreski sistem… – NovostiDana.rs\nWB: Srbija popravila prijave ali poreski sistem…\nU najnovijem izveštaju Paying Taxes 2018 (Plaćanje poreza), koji je Svetska banka izradila u saradnji sa revizorsko-konsultantskom kompanijom Prajsvoterhaus Kupers (PwC), navodi se da je upotreba novih tehnologija pojednostavila poreski sistem ali da je u Poreska uprava imala mnogo manje aktivnosti da prijavu poreza dovede na sledeći (viši) nivo.\nTo je dovelo da malog pada u performansama zemlje, u poređenju sa konkurentima iz regiona Centralne Azije i Istočne Evrope, koji su nastavili sa inovacijama.\nFoto: Svetska banka/PwC\nDalja digitalizacija procesa poreske prijave zahteva modernizaciju poreske administracije i građenje kapaciteta poreskog ne samo za e-prijavu, već i poboljšanje precene rizika, kvaliteta revizije i stalnosti i jednoobraznosti (konzistentnosti) u primeni propisa.\nI pored napretka koji je učinjen, srpska poreska administracija je još na početku puta da transformiše poreski sistem zemlje u zaista moderan sistem okrenut poreskom obvezniku.\nIako postoje inicijative i projekti s ciljem pojednostavljenja lokalnih taksi i dažbina i parafiskalnih nameta, kao i projekti pojednostavnjenja i poreskihprocedura i poreskoh izveštavanja, vidi se samo mali progres u ovim važnim oblastima, navodi se u izveštaju Svetske banke.\nNEŠTO BOLJE, NEŠTO GORE\nU kategoriji ukupan porez i nivo doprinosa, Srbija je u donjoj polovini liste, daleko ispod Makedonije i Kosova (Svetska banka samoproglašenu državu vodi odvojeno), ali i Crne Gore, BiH, Albanije…\nSlična je slika i u kategoriji vremena potrebnog za prijavu, a kod ukupnog broja plaćanja, Srbija je sa 33 plaćanja na samom dnu. Iako je ovde broj plaćanja na šalterima prepolovljen sa 67 na 33 u toku 2013-15, najviše zahvaljujući uvođenju i unapređenju elektronskih sistema za podnošenje poreskih prijava i plaćanje poreza, i dalje su od nas gori samo u Albaniji (35 ) i Kirgiziji (51).\nAlo nije sve tako crno. U kategoriji vreme potrebno za izvršavanje poreskih obaveza u Srbiji, ono je skraćeno za 53 sata u odnosu na 2013,\nUkupno opterećenje porezima i doprinosima za Srbiju iznosi 39,7 posto, što je neznatno ispod svetskog proseka od 40,5 procenata, ali je u srpskom slučaju povećano u prethodnih nekoliko godina.\nBranka Rajičić iz kompanije PwC Srbija je istakla da je ovo prvo regionalno predstavljanje izveštaja posle globalnog predstavljanja izveštaja prošle nedelje u Dubaiju.


“Cafe Pablo i rasadnik Petrović“ najbolji na turniru u malom fudbalu u Surdulici\nTitulu najboljih na ovogodišnjem memorijalnom turniru u malom fudbalu koji se već treći put za redom organizuje u čast „Jovice Stošića-Albanca“ ponela je ekipa „Cafe Pablo i rasadnik Petrović“iz Surdulice.\nTurnir u čast bivšeg fudbalera i trenera Radnika i ove godine je u organizaciji Sportskog Saveza opštine Surdulica a pokrovitelj manifestacije je opština Surdulica. Učešće je uzelo 17 ekipa iz Pčinjskog i Jablaničkog okruga, a najbolje tri ekipe dobile su ukupno 150.000 dinara.\nPobednik turnira, ekipa „Cafe Pablo i rasadnik Petrović“ osvojila je 70.000 dinara. Drugoplasirani, ekipa „Lindoret“ iz Preševa osvojila je 50.000, dok je ekipa iz Vlasotinca „Kablovska Jala“ osvojila treće mesto i novčani ček od 30.000 dinara.\nNagrade su uručili predsednik SSOS Vladica Nestorović, Generalni sekretar Saveza David Milić, kao i gradski većnik za sport Nebojša Arsić.\nPored glavnih novčanih nagrada, uručene su i plakete i priznanja za učešće na turniru kao i priznanje najboljim pojedincima: golmanu Slađanu Jankoviću i najboljem fudbaleru turnira Mitru Petroviću, obojici iz pobedničke ekipe ovogodišnjeg turnira.


Premijer Kosova Hoti sastao se sa generalnim sekretarom NATO-a Stoltenbergom\nremijer Hoti se, takođe, zahvalio sekretaru Stoltenbergu na pomoći koju je KFOR pružio institucijama Republike Kosovo za upravljanje pandemijom COVID-19\nPremijera Kosova Avdullaha Hotija, koji boravi u zvaničnoj poseti Briselu, u sjedištu NATO-a primio je generalni sekretar te organizacije Jens Stoltenberg, prenosi Anadolu Agency (AA).\nNa sastanku je razgovarano o političkoj i bezbjednosnoj situaciji na Kosovu, a premijer Hoti je izrazio zahvalnost naroda Kosova trupama KFOR-a na Kosovu, saopšteno je iz Vlade Kosova.\nHoti je istakao da je prisustvo NATO-a, odnosno KFOR-a, od posebnog značaja za jačanje mira i stabilnosti u ovom dijelu Jugoistočne Evrope. Premijer Hoti se, takođe, zahvalio sekretaru Stoltenbergu na pomoći koju je KFOR pružio institucijama Republike Kosovo za upravljanje pandemijom COVID-19.\nCijeneći ulogu Severnoatlantske alijanse za međunarodni mir i stabilnosti, kosovski premijer Hoti je naglasio posvećenost Kosova izgradnji evroatlantske budućnosti i težnji da Kosovo što pre postane član NATO-a.\nKako je saopšteno iz NATO-a, generalni sekretar Stoltenberg pozdravio je najnoviju rundu razgovora Beograda i Prištine pod pokroviteljstvom EU-a, koja je održana u ponedjeljak u Briselu, ističući da je dijalog jedini način za postizanje trajnog političkog rješenja na Zapadnom Balkanu. Stoltenberg i Hoti su razgovarali i o sporazumu postignutom u Vašingtonu, o normalizaciji ekonomskih odnosa Beograda i Prištine.\nStoltenberg je naglasio da je NATO čvrsto posvećen stabilnosti na Zapadnom Balkanu kroz 3.500 mirovnih snaga KFOR-a na Kosovu. Dodao je da mandat KFOR-a ostaje nepromijenjen: da održi sigurno i bezbedno okruženje i slobodu kretanja za sve ljude na Kosovu, u skladu sa Rezolucijom Savjeta bezbjednosti Ujedinjenih nacija 1244 iz 1999.\n#jens stoltenberg#Avdulah Hoti


HRT: U Peruu otkriven hram star 5.000 godina\nSkupina peruanskih arheologa otkrila je u arheološkom nalazištu 'Paraiso' u okolici Lime hram stariji od 5.000 godina, objavilo je peruansko ministarstvo kulture.\nOvo je jako važno otkriće jer je sada prvi put pronađena građevina takve strukture na ovom području Perua, što dokazuje da je područje Lime bilo središne civilizacije na andskom području, rekao je zamjenik ministra kulture Rafael Varon.\n'Hram vatre', kako su ga nazvali arheolozi, u jednom je krilu glavne piramide kompleksa El Paraiso i u njemu peć koja je, po riječima voditelja istraživačke ekipe Marka Guillena, služila za spaljivanje žrtve jer se vjerovalo da dim omogućuje povezivanje svećenstva i bogova.\nHram je otkriven prošlog mjeseca kada je uklonjen sloj pijeska i kamenja koji je prekrivao neke dijelove arheološkoga centra smještenog u San Martinu de Porreso, u blizini glavnoga peruanskog grada. Izgrađen je oko 3000 godina prije Krista, što se još mora potvrditi radiokarbonskim analizama.\nEl Paraiso je najstariji i najveći arheološki kompleks na području Lime i obuhvaća deset građevina na pedesetak hektara, prenosi Hina.


Zbrka.com - Tošetov album na engleskom - Zanimljivosti i Jet Set\nDugoočekivani album tragično preminulog makedonskog pevača Tošeta Proeskog, koji je snimljen na engleskom jeziku, ugledaće svetlost dana 25. januara, na dan njegovog rođenja.\nCD će nositi naziv ‘’The hardest thing’’, po singlu koji se duže vreme vrti na brojnim televizijama i već je postao veliki hit, a Tošetovi obožavaoci iz šest republika su nedavno odabrali i fotografiju koja će krasiti omot albuma. Posthumni CD pevača koga su obožavali mnogi pojaviće se u prodaji istog dana u svim zemljama regiona, a do leta se očekuje i njegovo objavljivanje širom Evrope.\nGlasanje za jedno od četiri ponuđena rešenja za omot albuma održano je tokom 20 dana decembra istovremeno u šest zemalja. Fanovi su izabrali fotografiju u plavim tonovima sa pevačevim likom u prvom planu dok se u pozadini nalazi Tošetovo rodno mesto Kruševo noću na kojem se simbolično ističe jedna najsjajnija zvezda.\nUporedo sa izlaskom albuma premijerno će biti emitovan i dokumentarni film u kojem će biti prikazan njegov rad na pesmama koje je snimio u studijima u Irskoj, Londonu, Stokholmu i na Jamajci. Inače, menadžerka pokojnog pevača Ljiljana Petrović nedavno je prenela sva prava od prodaje Tošetovih albuma i DVD-ja na pevačeve roditelje. Sve izdavačke kuće podržale su inicijativu Ljiljane Petrović, ali se za sada ni jedna nije odrekla svog dela zarade u korist porodice Proeski.


::Košarka i odbojka\nPosle tri vezane pobede, dve u okviru Prve lige Srbije i jedne u Kupu, fudbalere „Inđije“ očekuje novi protivnik , nova šansa za osvajanje tri boda i bolji plasman na tabeli. Narednog vikenda „ zeleno –beli“ putuju u Bačku Palanku a protivnik će im biti lider na tabeli , FK „Bačka“.Utakmica 13. kola sa „Bačkom” igra se u subotu , 7. novembra sa početkom u 13.30 časova.\nPostavio dana 06. 11. 2015. Novinar RTI\n::FK "Inđija" - FK "Radnički 1923" 2:1\nPredstavnici FK „Inđija“, pre samo par dana, najavili su da ih očekuje izuzetno težak susret sa FK „Radnički 1923“ iz Kragujevca , ekipom koja se nalazi na samom dnu tabele Prve lige Srbije. Ipak, „zeleno- beli“ smogli su snage da ovaj meč 12. kola privedu u svoju korist – rezultatom 2:1. FK „Inđija“ nakon pobede u 12. kolu , zauzima četvrtu poziciju na tabeli Prve lige Srbije sa osvojenih 18 bodova. Naredni protivnik je ekipa „Bačke“ iz Bačke Palanke a taj susret igra se sledećeg vikenda u gostima.\nPostavio dana 03. 11. 2015. Novinar RTI\n::Uređenje Domova kulture\nPredsednik opštine Petar Filipović potpisao je nedavno ugovor o rekonstrukciji Doma kulture u Maradiku. Vrednost ove investicije iznosi 8 miliona dinara. Uskoro se očekuje potpisivanje ugovora za uređenje i beščanskog Doma kulture, a u planu je i rekonstrukcija trga u centru ovog mesta.\n::Novi konkurs iz poljoprivrede\nPokrajinski sekretarijat za poljoprivredu, vodoprivredu i šumarstvo raspisao je Konkurs za dodelu sredstava za sufinansiranje troškova uvođenja i sertifikacije sistema kvaliteta i bezbednosti hrane u 2015. godini. Pravo da konkurišu imaju: pravna lica – registrovana u Agenciji za privredne registre; fizičko lice – nosilac i članovi registrovanog poljoprivrednog gazdinstva i zemljoradničke zadruge. Prijave za konkurs podnose se zaključno sa 16. novembrom.\n::325 godina školstva u Beški\nProgram obeležavanja 325 godina školstva u Beški počeo je juče u otvoranjem izložbe „Stare školske fotografije i predmeti“. U četvrtak, sa početkom u 19 časova, u Plavoj sali Doma kulture biće promovisana monografija Duška Lupurovića „Školstvo u Beški 1690-1941“. Centralna manifestacija održaće se u petak, u velikoj sali Doma kulture u Beški, sa početkom u 18 časova, kada će biti održana svečana akademija. Tokom akademije prisutnima će se obratiti predstavnici AP Vojvodina, Opštine Inđija i partnerske bavarske opštine Karlshuld.


Petković sa Žan-Lujem Falkonijem o situaciji na KiM - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković sa Žan-Lujem Falkonijem o situaciji na KiM\nTom prilikom direktor Kancelarije za Kosovo i Metohiju upoznao je francuskog ambasadora sa sve učestalijim napadima na Srbe i njihovu imovinu i sa gotovo svakodnevnim skrnavlјenjem i plјačkanjem srpskih crkava i manastira, naglasivši da je samo u poslednja dva meseca oskrnavlјeno dvanaest verskih objekata Srpske pravoslavne crkve u našoj južnoj pokrajini. Petković je podsetio da je svaki napad na srpske svetinje na Kosovu i Metohiji bio praćen agresivnom, antisrpskom retorikom političkih lidera u Prištini.\n„Umesto što činjenicu o ugroženosti Visokih Dečana negira, vlast u Prištini bi trebalo da sprovede u delo odluku o vraćanju 24 hektara oduzete manastirske imovine i naloži obustavlјanje izgradnje magistralnog puta pored manastira i tako pokaže da poštuje bar vlastite zakone, ako već ne veruje međunarodnim organizacijama“, istakao je Petković.\n„Zato plan "Kulti", koji je pokrenula kosovska policija u cilјu zaštite imovine SPC, predstavlјa vrhunac licemerja i bacanje prašine u oči međunarodnoj zajednici“, podvukao je direktor Kancelarije za Kosovo i Metohiju. Prema njegovim rečima, oni koji su palili, rušili i uništavali srpsko kulturno blago, crkve i manastire na prostoru KiM, ne mogu sada da ih čuvaju i da se brinu o njima.\nI pored otvorene opstrukcije Prištine i nezainteresovanosti za nastavak dijaloga, Beograd i dalјe smatra da se sva otvorena pitanja mogu rešavati jedino mirnim putem i za pregovaračkim stolom i na tome će nastaviti da insistira, iako je neispunjavanje obaveze formiranja Zajednice srpskih opština, sa kojom Priština kasni osam godina, velika prepreka i izazov u procesu normalizacije odnosa, zaklјučio je Petković.


- Potrebna nam je dokumentacija na osnovu koje bismo doneli procenu. Nemamo trenutno podatke o vakcinisanim ljudima, to je nepoznanica. Zato bih apelovala na zemlje EU da ne odobre vakcinu Sputnjik za hitnu upotrebu - rekla je Virthumer-Hohe za austrijsku televiziju ORF.\n- Pre toga je neophodno da se uradi ekspertiza, koju je EMA otpočela. Podaci koji stižu od ruskog proizvođača će biti pregledani po evropskim standardima za kvalitet, bezbednost i efikasnost. Ukoliko sve prođe, vakcina će biti odobrena - dodala je Virthumer-Hohe.\nSputnjik V je već odobren ili je blizu odobravanja u tri zemlje EU - Mađarskoj, Slovačkoj i Češkoj - a zvaničnici Evropske unije su rekli da bi Brisel mogao da počne pregovore sa proizvođačem vakcine ukoliko najmanje četiri države zatraže to.\n- Očekujemo pozitivnu procenu i da će Evropska komisija vrlo brzo odobriti upotrebu vakcine - dodala je visoka zvaničnica Evropske agencije za lekove.


Zvanično otvorena zimska turistička sezona na Jahorini - Portal 072info\nNa olimpijskoj planini Jahorina danas je zvanično otvorena 64. zimska turistička sezona, za koju je izražena nada da će biti bolja od prethodne dvije koje su bile takozvane “zelene sezone”.\nPredstavnik Ministarstva trgovine i turizma Republike Srpske Aleksandar Đurić potvrdio je na današnjoj konferenciji za medije podršku ovom olimpijskom centru, zahvalivši turističkim radnicima koji su se i ove godine usprkos nepredvidivim uvjetima potrudili da sve bude spremno za zvanično otvaranje sezone.\nNajavljeno je i da je prioritet osnježavanje staza, jer je na ovoj planini za sada osnježeno 12 posto kapaciteta, a jedna od staza Skočine otvorena je od danas za skijanje.\nOlimpijski centar Jahorina je povodom početka zimske sezone organizirao bogat zabavni program, a posjetioce na Jahorini danas će zabavljati članovi grupe “Galija”.\nStigao prvi šleper pomoći sa brašnom za preživjele u Halepu iz BiH


Intel i Micron predstavljaju revolucionarnu memorijsku tehnologiju | Adria Daily\nIntel i Micron predstavljaju revolucionarnu memorijsku tehnologiju\nNova klasa memorije unapređuje performanse PC računara, baze podataka i čini još mnogo toga\nIntel i Micron započinju proizvodnju nove klase neizbrisive memorije, prve nove kategorije memorije u poslednjih 25 godina.\nNova 3D XPoint™ tehnologija čini neizbrisivu memoriju 1000 puta bržom od NAND-a, najpopularnije neizbrisive memorije na tržištu danas.\nKompanije su osmislile jedinstveni spoj materijala i krstastu strukturu za tehnologiju memorije koja je 10 puta gušća od standardne memorije.\nNova tehnologija omogućava inovacije u oblastima poput mašinskog učenja, otkrivanja bolesti na vreme i virtuelnih 8K igara.\nZa dodatne informacije, posetite:\nPriložite doprinos razgovorima o tehnologiji memorije putem Intelovih društvenih kanala:\nUčestvujte u Micronovim društvenim razgovorima u kojima razgovaramo o svemu u vezi sa skladištenjem i memorijom:\nBlog sa inovacijama: www.micronblogs.com\nKaspersky Lab: BYOD pretnje bivaju često zanemarene\n„Dijalog u tami“ za slepe i one koji vide


ponedeljak, 13 mart 2017 20:57\nKandidat za predsednika Srbije Vuk Jeremić, posetio je Staru Pazovu.\nTom prilikom u domu Jana Đurčika razgovarao je sa lokalnim poljoprivrednicima, a posle toga je posetio i Parohijski dom Slovačke evangelističke crkve gde je razgovarao sa sveštenikom Igorom Feldijem.\nutorak, 21 februar 2017 17:59\nNa današnjoj sednici Skupštine opštine usvojena je odluka prema kojoj se "Čistoći" dodeljuju delatnosti održavanje ulica, puteva i obezbeđivanje javnog osvetljenja.\nutorak, 31 januar 2017 15:12\nGoran Jović i preostalo rukovodstvo Pazovačkog pokreta, danas su u prostorijama Srpske napredne stranke potpisali pristupnice toj političkoj partiji.\nNova odbornička grupa u Skupštini opštine


Fondacija „Sveta Petka“ raspisuje javni poziv za studente i talente - juGmedia\nNIŠ – Fondacija „Svete Petke“ obezbedila je 3,5 miliona dinara za studente državnih fakulteta koji imaju prosečnu ocenu iznad devetke i ne primaju nijednu drugu stipendiju i za građane koji su ostvarili značajne rezultate u oblasti nauke, umetnosti i sporta.\nStudenti i talenti imaju rok od 15 dana da prikupe dokumntaciju. Osnovni uslov je da duže od šest meseci žive na području opštine Medijana.\nTalentovane Nišlije koji živi na teritoriji ove najveće gardske opštine mogu da računaju na jednokratnu novčanu podršku od po 30 hiljada dinara dok će studenti koji ispunjavaju uslove mesečno dobijati 9,5 hiljada dinara.\nPredsednik Komisije koja raspolaže ovim sredstvima Momčilo Radojičić najavljuje da će za dve meseca biti raspisan i konkurs za bračne parove kojima trebaju sredtsva za vantelesnu oplodnju.\nVećina škola u Nišu danas proslavila školsku slavu\nCentar Leskovca već od prepodnevnih sati miriše na roštiljski dim iako je zvanični početak 28. po redu Roštiljijade, koju će otvoriti predsednik…


Niški odred Žandarmerije donirao paketiće najmlađim pacijentima KC Niš - Megafon\nBaba Anđa Vranjanka iz drugog ugla Uručena nagrada “11. januar” pojedincima i kolektivima\nNiški odred Žandarmerije donirao paketiće najmlađim pacijentima KC Niš\nPetu godinu zaredom niški odred Žandarmerije za novogodišnje i božićne praznike poklanja paketiće deci koja se trenutno leče na dečijim klinikama niškog Kliničkog centra. Osim toga, niški odred ove policijske jedinice kupiće dodatno i opremu za igraonicu, koja će služiti za razonodu najmlađih pacijenata.\n“Želimo da pokažemo humanost i da želimo da pomognemo u svakom smislu, kao i da smo za sve naše građane uvek tu i na usluzi”, kaže pomoćnik komandanta niškog Odreda, potpukovnik Ivan Valjarević koji je sa svojim kolegama doneo 36 paketića.\n“Meni je zaista drago što su ovi ljudi po ko zna koji put pokazali da su humani i da žele da pomognu, kao i da su vrlo pažljivi, jer su svaki paketić pravili zasebno, gledajući pol i uzrast naših malih pacijenata, tako da uvek koristim priliku da, kad im uručujemo ove poklone, poželim da budu zdravi i jaki kao pripadnici niškog odreda”, kaže direktorka Dečije klinike za interne bolesti, prof.dr Emilija Golubović.\n“Mi imamo već odličnu saradnju sa Žandarmerijom godinama, zajedno učestvujemo u spasavanju i zbrinjavanju dece prilikom saobraćajnih nezgoda i nesreća i drago mi je zaista što su evo, ove godine niški žandarmi namenili paketiće i pacijentima koji su smešteni kod nas”, istakla je prof. dr Anđelka Slavković, direktorka Klinike za dečiju hirurgiju.\n“Zaista smo zahvalni što naši prijatelji iz niškog odreda Žandarmerije godinama brinu o našim najmlađim pacijentima i naravno da to svim mališanima, koji praznične dane provode u bolničkoj postelji zaista znači, jer su njihovi osmesi, kada dobiju poklone dovoljan dokaz za to”, istakao je direktor niškog Kliničkog centra, prof.dr Zoran Radovanović.


Everton dovodi zvučno pojačanje - Sportskacentrala.com\nEverton dovodi zvučno pojačanje10.01.2017 21:35hEverton je na pragu finalizacije najvažnijeg transfera u januarskom prelaznom roku.\nPrema navodima medija sa Ostrva, uprava "karamela "dogovorila je visinu obeštećenja sa Mančester Junajtedom za vezistu Morgana Šnajderlina. Everton će za ovaj transfer "crvenim đavolima" uplatiti 22 miliona funti. "Mirror" prenosi da visina plate francuskog internacionalca neće predstavljati problem za klub iz Liverpula, pa se očekuje da Šnajderlin uskoro zaduži plavi dres.\nŠnajderlin ima 27 godina i za Mančester Junajted je upisao 47 nastupa i postigao jedan gol. Tokom ove sezone odigrao je samo osam utakmica u svim takmičenjima.


SZO povukla tvrdnje o Grcima i HIV : Nadlanu.com\nSZO povukla tvrdnje o Grcima i HIV\nObjavljeno 26. nov 2013. / 17:18:31\nSvetska zdravstvena organizacija je objavila da "povlači tvrdnju" da su se neki građani Grčke namerno zarazili kako bi dobijali od države 700 evra mesečno.\nSZO je objavila izveštaj "Pregled socijalnih faktora i zdravstvenih podela u evropskom regionu SZO" u kom zaključuje da su nezaposlenost i mere štednje teško pogodile Evropljane, posebno u Grčkoj.\nPrema izveštaju, broj obolelih u Grčkoj od HIV-a u značajnom je porastu od 2008, a u spornom delu navedeno je da se pretpostavlja se da su oko polovine "samozaraženi", kako bi mogli da dobiju 700 eura mesečno i brži ulaz u programe za primanje lekova.\n"Nemamo čvrste dokaze za takve tvrdnje. U izveštaju je trebalo da stoji da je polovina novozaraženih registrovana u grupi intravenskih narkomana i da postoje izvesne tvrdnje o tome da su neke namerno izazvane zbog novčane pomoći, ali SZO nema dokaze da su ti navodi istiniti", rekao je portparol SZO Glen Tomas za Al Džaziru.\n"Broj ubistava i krađa je udvostručen. Prostitucija je, takođe, u porastu, najverovatnije kao odgovor na ekonomske poteškoće", istaknuto je u izveštaju.


Hit na Balkanu: Sneki i njena oklagija „mesožderka“ protiv celulita (video) - 23.07.2017, Sputnik Srbija\nHit na Balkanu: Sneki i njena oklagija „mesožderka“ protiv celulita (video)\nNajnoviji hit trenutno među ženama koje se bore sa celulitom je masaža oklagijama. Snežana Rulić Sneki to radi već nekoliko godina i postiže sjajne rezultate... 23.07.2017, Sputnik Srbija\nNajnoviji hit trenutno među ženama koje se bore sa celulitom je masaža oklagijama. Snežana Rulić Sneki to radi već nekoliko godina i postiže sjajne rezultate. Kaže da s mršavijih žena teže uklanja celulit (treba joj preko 15 tretmana) a sa debeljuca to se rešava mnogo brže njenim oklagijama „mesožderkama“.\nSneki je u ovom trenutku zauzeta za naredna tri meseca. Isključivo se može ostvariti kontakt porukama preko Fejsbuka, piše portal „Aura“.\nOna je masažu oklagijama, stručno nazvanu madero terapija, donela u Srbiju. Otkrila ju je slučajno, još dok je radila klasične anticelulitske masaže. Tvrdi da je ova masaža najefikasnija metoda oblikovanja tela i uklanjanja celulita.\n„Stalno dodajem neke finese i nove oklagije kako bi masaža bila što delotvornija za što kraći vremenski period“, kazala je u intervjuu za RV Mondo Sneki — ubica celulita.\nŽene koje su prošle kroz njene ruke i oklagije kažu da je ovo jedini način da celulit nestane jako brzo. Prve promene na telu su vidljive već posle treće ili četvrte masaže.\n„Ipak, moram da istaknem da je sve individualno — nekome je potrebna i cela serija da bi se uočila razlika, ali ono što je sigurno je da su rezultati zagarantovani. Nikada ne pričam napamet o tome koliko je masaža potrebno. Sve zavisi od klijenta, a ima zaista mnogo faktora“, priča Snežana.\nPotražnja je tolika da radi i do 20 sati dnevno, 365 dana u godini. Kako kaže, nije istina da masira samo odabrane dame sa javne scene. Snežana je svoje znanje počela da prenosi i onima koji bi da nauče ovu veštinu.\nZato intenzivno radi i obuke, u celom balkanskom, regionu, pa čak i u Evropi. Pokrenula je i proces patentiranja njenih oklagija.\nNjen Instagram prati oko 5.000 ljudi.


FoNet portal :: Pretraga / tagId=29971\nTag: južna amerika, Pogodaka: 7\nŠariću kućni pritvor\nApelacioni sud u Beogradu objavio je danas da je Darku Šariću, optuženom za šverc više od pet tona kokaina iz Južne Amerike, ukinut pritvor i određena mera zabrane napuštanja stana uz elektronski nadzor.\nU utakmici kvalifikacija južnoameričke grupe za Svetsko fudbalsko prvenstvo u Kataru 2022. godine reprezentacije Argentine i Brazila igrale su nerešeno 0:0.\nU 12. kolu južnoameričke grupe kvalifikacija za Svetsko fudbalsko prvenstvo u Kataru 2022. godine, reprezentacija Brazila pobedila je Urugvaj rezultatom 4:1.\nU 10. kolu južnoameričkih kvalifikacija za Svetsko prvenstvo u fudbalu u Kataru 2022. godine, reprezentacija Perua pobedila je Čile rezultatom 2:0.\nLjubitelji ptica u američkoj državi Mičigen imaju ovih dana nesvakidašnju priliku da u lokalnoj močvari kroz dvoglede posmatraju jato ružičastih kašikara, koje inače žive u močvarama Južne Amerike i na Karibima.\nHRONIKA/ZDRAVSTVO - Svetska zdravstvena organizacija (SZO) večeras je zbog korona virusa proglasila vanrednu situaciju od međunarodne važnosti za javno zravlje


Navodnjavanje – spas za srpsku poljoprivredu - Miroslav Mišković\nNavodnjavanje – spas za srpsku poljoprivredu\nSuše i vrućina predstavljaju veliki izazov za srpsku poljoprivredu. Zahvaljujući tehnologiji i stalnim poboljšanjima, Delta i ove godine ostvaruje rekordne prinose, a znanje stavlja na raslaganje partnerima kroz kooperacije i podršku socijalnom preduzetništvu.\n– Našim usevima zasada smo zadovoljni, jer to sve zavisi od tehnologije, obrade zemljišta, navodnjavanja i perioda setve – kaže Luka Jelić, direktor primarne proizvodnje u Delta Agraru. – Velika tragedija za Srbiju je to što nema sisteme za navodnjavanje. Više od 18 odsto njiva koje mi radimo su navodnjene. Na nivou Srbije to je nekih dva odsto, dok je u Vojvodini tek tri odsto zemljišta navodnjeno.\nNa poljoprivrednim imanjima Topola i Kozara usevi se intenzivno navodnjavaju kako bi se zaštitili od suše, a rashladni sistemi olakšavaju životinjama ove vrele dane.\nОзнаке: agrar, business, Delta Agrar\n← Prethodni članak U drugoj polovini godine počinje realizacija velikih građevinskih projekta\nSledeći članak → Vladavina prava kao preduslov za članstvo Srbije u EU\nMiroslav Mišković kakvog ne poznajete


Juniorska ekipa Odžaka osvojila Roda 3×3 turnir u Novom Sadu – Moji Odzaci App\nJuniorska ekipa Odžaka osvojila Roda 3×3 turnir u Novom Sadu\nRoda 3×3 karavan u basketu zaustavio se u Novom Sadu, a da sjajne vesti iz ove nove olimpijske discipline stignu u Odžake pobrinuli su se naši juniori koji su zauzeli prvo mesto.\nOdžačani u finalu bolji od ekipe iz Krupnja\nEkipa 3×3 Odžaci u kojoj su bili Nikola Irić, Vasilije Milenković, Dimitrije Koprivica i Nemanja Krstić, u velikom finalu je slavila protiv ekipe MVP 3×3 iz Krupnja rezultatom 16:8.\nTurnir u Novom Sadu koji je održan u nedelju, 27. septembra, ispred dvorane SPENS zvanični je turnir A kategorije u sklopu Roda 3×3 Prvenstva Srbije u basketu. Publika je imala priliku da uživa u pravom spektaklu i vrhunskom basketu, kao i da na delu vidi neke od najboljih svetskih basketaša, koji su u potpunosti opravdali očekivanja.\nTrofej u seniorskoj konkurenciji osvojila je ekipa Novog Sada koja je slavljem u finalu protiv ove sezone odlične ekipe Uba rezultatom 21:15, pokazala zašto je trenutno najbolja na svetu. Inače, ekipa Uba je trijumfovala na tri od četiri prethodno održana turnira.\nNa zvaničnom Jutjub kanalu Košarkaškog saveza Srbije možete odloženo pogledati ceo tok turnira. Napominjemo da finalna utakmica u juniorskoj konkurenciji u kojoj je nastupila ekipa Odžaka startuje oko 4 sata i 34 minuta na snimku.\nOpština Odžaci dodeljuje sredstva za kupovinu seoskih kuća sa okućnicom\nCrveni krst Odžaci obeležio Svetski dan srca\nBesplatno šišanje za prvake od 31. avgusta\nVirtuelna konferencija na temu digitalnog obrazovanja\nBadnji dan po gregorijanskom kalendaru, Božić čestitali katolički i pravoslavni sveštenik


KURTI JE OBJAVIO KRAJ DIJALOGA NA NAJBESTIJALNIJI NAČIN! Marko Đurić o najnovijoj izjavi novog predsednika prištinske vlade! - Informer\nNakon što je novi predsednik vlade u Prištini Aljbin Kurti izjavio da ga ne zanima ni da razgovara o Zajednici srpskih opština, oglasio se bivši direktor Kancelarije za KiM, a sada srpski ambasador u Americi Marko Đurić\n- Aljbin Kurti je najnovijom objavom da ne želi ni da razgovara o formiranju ZSO, što je potpisana i preuzeta, međunarodno garantovana obaveza Kosova, na najbestijalniji način objavio kraj dijaloga. Objavljujući da ne želi ni da razgovara... - napisao je Đurić.\nMarko Đurić o Kurtijevoj izjavi\n1/3 Albin Kurti is wreaking havoc in the region on his second day in office. By claiming, in his latest statement, that he does not even want to discuss the formation of the Community of Serb majority municipalities – a legally binding obligation of Kosovo, signed, ratified... — Марко Ђурић (@markodjuric) March 24, 2021\nMarko Đurić Aljbin Kurti KIM ZSO\nALBANSKI EKSTREMISTI OGREZLI U MRŽNJI! Đurić oštro osudio ispisivanje pretećih poruka u Babinom Mostu!


Upozorenje dva predsednika\nPredsednik Srbije Boris Tadić koji je bio pokrovitelj sastanka premijera i predsednika Srbije i Republike Srpske rekao je da su učesnici podržali punu saradnju sa Haškim tribunalom koja podrazumeva predaju dokumenata, dobrovoljnu predaju optuženih, ali i da će ako to izostane doći do njihovog hapšenja i izručenja Hagu.\n“Dobrovoljna predaja optuženih uvek je dobrodošla, a na kraju, ukoliko to nije moguće, hapšenje i izručenje optuženih toj međunarodnoj instituciji Saveta bezbednosti Ujedinjenih nacija.”\nA koji je po predsedniku Tadiću ključni problem u izručenju haških optuženika?\n“Operativni problemi se dešavaju onda kada optuženi pred Haškim tribunalom jesu negde na granici između Srbije, Republike Srpske, Bosne i Hercegovine, kada menjaju svoj položaj i svoju poziciju. U tom smislu dogovorili smo se da ministarstva unutrašnjih poslova prošire svoju operativnu saradnju, da ta saradnja bude na najviši mogući nivo dignuta kada su u pitanju dva ministarstva unutrašnjih poslova, naravno i ministarstva odbrane. Mislim da se radi o pitanjima koje imaju dalekosežne posledice i po Srbiju i po Republiku Srpsku, i mislim da je izuzetno visok nivo odgovornosti iskazan na današnjem sastanku bio.”\nDva predsednika su upozorila da nepovoljan izveštaj čelnih ljudi Haškog tribunala Savetu bezbednosti Ujedinjenih nacija može imati ozbiljne posledice i po Srbiju i po Republiku Srpsku, s tim što Dragan Čavić ističe da će položaj RS u tom slučaju biti u tom slučaju znatno teži.\n“Republika Srbija nema visokog predstavnika, Republika Srpska ima visokog predstavnika. Ta institucija kancelarije visokog predstavnika koja ima vrlo široka ovlaštenja posebno sa Bonskom deklaracijom sa Bonske konferencije Vjeća za implementaciju mira, ona predstavlja osnov i kvalifikacija koja je dosad bila uobičajena da Republika Srpska, ja ću da je slobodno interpretiram, zbog svoje nesaradnje sa Hagom koči napredak Bosne i Hercegovine u evroatlantskim integracijama i ozbiljno ugrožava Dejtonski mirovni sporazum. Takva kvalifikacija služi kao osnov za intervencionizam koji može biti u vrlo širokom spektru. To ste imali prilike da vidite kroz djelovanje visokog predstavnika u prethodnim godinama.\nMislim da međunarodna zajednica sa intervencionizmom pravi grešku. Mislim da ljudi moraju biti ohrabreni da provode zakone a ne demoralisani. Ali bez obzira na to šta ja mislim, najave koje dolaze iz raznih međunarodnih krugova u Sarajevu da su relativne ali u principu podjednako teške, da Republika Srpska u slučaju takvih kvalifikacija može da očekuje sankcije.”


FBI koristi izviđačke avione za presretanje telefonskih razgovora - 08.06.2015, Sputnik Srbija\nIako je Agencija za nacionalnu bezbednost SAD izgubila deo svojih nadležnosti, američka Vlada je uspela da nađe drugi način za širenje svoje špijunske... 08.06.2015, Sputnik Srbija\n14:59 08.06.2015 (Osveženo: 16:19 05.10.2015)\n© AP PhotoAgencija za nacionalnu bezbednost SAD\nIako je Agencija za nacionalnu bezbednost SAD izgubila deo svojih nadležnosti, američka Vlada je uspela da nađe drugi način za širenje svoje špijunske delatnosti. Istraživanje koje je sproveo „Asošijeted pres“ prinudilo je FBI da prizna da poseduje flotu aviona opremljenih video-kamerama i sredstvima za praćenje mobilnih telefona.\nFBI tvrdi da se ovi avioni koriste samo za istražne radnje, mada se prema podacima resora, obično ne traži dozvola suda za korišćenje ove vrste tehnike. Štaviše, Vašington je uložio velike napore da sakrije razmere svoje delatnosti. Govori se da su avioni bili registrovani na najmanje 13 kompanija.\nAmeričke vlasti su koristile uređaje kao što su „Stingrej“ ili „Drtboks“. Prilikom potrage za osumnjičenima, oni se predstavljaju kao bazne stanice i prikupljaju podatke sa hiljada telefona. Ovi uređaji su instalirani na avionima i automobilima i obično se koriste bez odluke suda. Kirk Vibi je više od 30 godina radio za NSA pre skandala o programu špijuniranja koju vodi agencija. On sada poziva da se ne veruje tome da su ovlašćenja obaveštajnih službi zaista ograničena.\n„Najveći deo ledenog brega se nalazi pod vodom. Mi vidimo samo njegov vrh: Patriotski zakon i amandmane na Zakon o praćenju stranih obaveštajnih službi. Ti takozvani zakoni su u stvari trik vlasti — oni pokušavaju da sakriju da poseduju veliki broj organa. Metode praćenja koje se koriste protiv Amerikanaca izgledaju kao da smo svi potencijalni teroristi i zločinci“, rekao je bivši saradnik NSA Kirk Vibi.\nAmerička obaveštajna služba prati ne samo telefone, već i novac svojih građana. Prema podacima 2013. godine administracija predsednika Obame počela je da pravi planove kako da se američkim specijalnim službama otkrije pristup finansijskim podacima svih građana zemlje i korisnicima usluga američkih banaka. Bez obzira na to što su Patriotski akt zamenili Zakonom o slobodi, kritičari tvrde da građani imaju sve osnove da se plaše za neprikosnovenst svog privatnog života.


Ekološki ustanak: Lažovima ne smemo verovati i zato vidimo se na blokadama! | Blok vesti\nHome Magazin Ekološki ustanak: Lažovima ne smemo verovati i zato vidimo se na blokadama!\n“Znamo da su Ana Brnabić i Aleksandar Vučić blizu da raskinu te ugovore, jer pobunjeni građani su ih na to primorali, ali pre toga sve potpisano se mora staviti na uvid javnosti. Moramo videti ko je i kad šta potpisao, da bismo znali, ako bude tražena nekakva odšteta, ko će taj ceh i da plati”, piše u saopštenju Ekološkog ustanka, koje prenosimo u celosti.\nNoćas je istekao rok dat Vladi Srbije da se na uvid javnosti stave svi sporazumi, odluke i eventualni ugovori koji su potpisani sa Rio Tintom, i da se poništi uredba Vlade o Prostornom planu za projekat “Jadar” koji Rio Tintu omogućava dobijanje građevinske dozvole.\nDanas protest ispred Vlade, ovo su zahtevi\nPodsećanja radi, ovo su oprečne izjave koje su najviši zvaničnici izjavljivali:\n– Predsednik Aleksandar Vučić je 4. 12. izjavio je u Gornjim Nedeljicama da postoji ugovor sa Rio Tintom.\n– Ministarka Zorana Mihajlović, izjavila je 18. 12. 2021 da ne postoji ugovor sa Rio Tintom, niti ikakve obaveze prema kompaniji Rio Tinto.\n– Premijerka Ana Brnabić je 28. 12. 2021 izjavila da ne postoji obavezujući dokument koji je potpisan ali da će kompanija tražiti odštetu od Republike Srbije.\nStoga, pošto lažovima ne smemo verovati na reč, vidimo se danas na blokadama, a od 15-tog januara planiramo dalju radikalizaciju protesta ukoliko se ova dva zahteva ne ispune.\nPrevious articlePODRŠKA ZA RAZVOJNE PROJEKTE: Skupština će uskoro ratifikovati pristupanje Srbije Međunarodnoj investicionoj banci\nNext articleZaključala 13-godišnjeg sina u gepek da je ne bi zarazio koronom


Naš mali doprinos, ima veliku vrednost - Dan u Beogradu\nNaslovna » BG svaštara » Naš mali doprinos, ima veliku vrednost\nAh Neša 18. novembar 2011. BG svaštara Postavite komentar\nHumanitarno-prodajna izložba „Naš mali doprinos, ima veliku vrednost“ biće održana u subotu i nedelju, 19. i 20. novembra od 10.00 do 22.00, na centralnom atrijumu šoping mola Delta City.\nReč je o prodaji unikatnih predmeta koje su izradile osobe ometene u razvoju na radnim terapijama kreativnih radionica, u okviru svojih udruženja. Posetioci će imati priliku da po simboličnim cenama kupe unikatne lampe, nakit, podmetače, ručno oslikane čajnike, čaše i slično. Tako će, na indirektan način, probuditi jak motiv ka socijalizaciji ovih ljudi kao i njihov osećaj pripadnosti društvu.\nCilj ove izložbe je da se prikupi što više novca za pomenuta udruženja koja pružaju pomoć mentalno nedovoljno razvijenim osobama, kao i da se javnost više upozna sa radom tih udruženja.\nOrganizator ove humanitarne akcije je firma „Orient Emporium“ u saradnji sa Ministarstvom rada i socijalne politike, Institutom za mentalno zdravlje Palmotićeva i udruženjima koja pružaju pomoć osobama sa invaliditetom. (danubeogradu.rs)\nPrethodni Salsa Motion Weekend vol. 6\nSledeći Projekat „Yu prostor, 20 godina kasnije“ u Briselu


Predsednik Pokrajinske vlade Igor Mirović uručio predsednici opštine Beočin Mirjani Malešević Milkić ugovor o prenosu sredstava po javnom konkursu za finansiranje i sufinansiranje projekata u oblasti saobraćajne infrastrukture | Opština Beočin\nVlada Vojvodine finansiraće infrastrukturne projekte za 24 lokalne samouprave. Predsednik Pokrajinske vlade Igor Mirović uručio je predstavnicima lokalnih samouprava ugovore, na svečanoj dodeli u holu zgrade Pokrajinske vlade, 17. februara 2021. godine. Svečanoj dodeli prisustvovala je predsednica opštine Beočin Mirjana Malešević Milkić, kojoj je uručen ugovor o prenosu sredstava po javnom konkursu za finansiranje i sufinansiranje projekata u oblasti saobraćajne infrastrukture. Predmet ovog ugovora je prenos sredstava opštini Beočin za finansiranje projekta „Rehabilitacija saobraćajnice Beočin - Bešenovo – II faza. Predsednica opštine Beočin Mirjana Malešević Milkić zahvalila se svim predstavnicima Pokrajinske vlade i istakla da je završetak ove saobraćajnice važan korak koji će pomoći privredu, lokalno stanovništvo, kao i unapređenje turizma na obroncima Fruške gore.


Predstavljajući rezultate prve multilateralne kompenzacije, Božić je rekao novinarima da se od ukupno prijavljenih dugova moglo kompenzovati nešto više od 389 miliona KM, što znači da je procenat kompenzacije izuzetno visok.\n“Od ukupno prijavljenih dugova kompenzovali smo nešto više od 16 odsto, a od dugova koji su se mogli kompenzovati nešto više od 42 odsto”, naveo je Božić.\nOn je dodao da je najveći dio dugova kompenzovan od javnog sektora, te institucija povezanih sa ovim sektorom.\n“U kompenzaciji su učestvovali pravni subjekti iz Republike Srpske, a bila je obaveza da se prijavljuju samo dugovi. Na osnovu svih unesenih dugova Banjalučka berza je koristeći algoritam za prebijanje dugova izračunala koliko se može od toga kompenzovati”, rekao je Božić.\nOn je najavio da će naredna multilateralna kompenzacija na Banjalučkoj berzi biti održana u aprilu.\nDirektor Privredne komore Srpske Dragica Ristić rekla je da je prva multilateralna kompenzacija pokazala da je to mjera koja može ublažiti prisutnu nelikvidnost privrede Srpske i smanjiti unutrašnji dug.\n“Ovim su se oslobodila određena likvidna sredstva koja sigurno mogu značajno uticati na poslovne tokove. Očekujem da zajedno sa Banjalučkom berzom i Ministarstvom finansija dalje analiziramo ovaj prvi ciklus kako bi se postigli još bolji rezultati”, navela je Ristićeva.\nOna očekuje da će se privatni sektor više uključiti u narednim ciklusima multilateralne kompenzacije.\nRistićeva je podsjetila da je Privredna komora, kao jedan od prioritetnih zahtjeva, uz rasterećenje privrede, reformu radno-socijalnog zakonodavstva i javne uprave, ukazivala da je potrebno insistirati na mjerama ublažavanja problema nelikvidnosti privrede.\nVelimir Kukobat iz Poreske uprave Srpske rekao je da je Zakonom o multilateralnoj kompenzaciji ovoj upravi dato ovlašćenje da sagleda ko je sve prijavio obaveze i da sankcioniše one koji to nisu učinili.\n“Ako damo opštu ocjenu da je kompenzacija uspjela, onda ćemo vidjeti koji veliki iznosi nisu prijavljeni u multilateralnu kompenzaciju, te razloge zbog čega to nije urađeno i takve privredne subjekte ćemo kazniti kako je to zakonski predviđeno od 100 do 10.000 KM”, naveo je Kukobat.\nOn kaže da je Poreska uprava Srpske zainteresovana da multilateralna kompenzacija što bolje prođe, jer će u evidenciji te uprave biti umanjeni dugovi. Srna\nTagovi: dragica risticizbormilan bozicmultilateralna kompenzacijavelimir kukobat


Brnabić: 500 radnika Fijata višak, borićemo se da dobiju što bolje otpremnine i novi posao - Radio Sto Plus\nBrnabić: 500 radnika Fijata višak, borićemo se da dobiju što bolje otpremnine i novi posao\nPremijerka Ana Brnabić izjavila je danas da je 500 radnika "Fijata" višak, ali da će se Vlada Srbije boriti da oni dobiju što bolje otpremnine i da im pomogne da pronadju novi posao.\nOna je za televiziju Pink rekla da će kompaniji „Stelantis“, koja će od kraja 2024. godine proizvoditi električne automobile u Kragujevcu, biti potrebno 1.550 radnika, a da „Fijat“ trenutno zapošljava 2.016.\n„Borimo se da vidimo da izguramo da ti radnici ne samo imaju što bolje otpremnine, oni će dobiti otpremnine i one će biti veće od zakonskog minimuma, to je već završeno. Oni su tražili još više, mi se borimo da za njih dobijemo što bolje uslove“, navela je Brnabić.\nNaglasila je da od tih 1.550 radnika koji će biti potrebni fabrici, 500 ostaje da radi u Kragujevcu u tranzicionom periodu koji će trajati od 18 do 24 meseci i da će ti ljudi primati punu platu i da će tu sigurno ostati ranjive grupe, poput trudnica, žena sa malom decom i invalida.\n„Imamo 1.000 ljudi koji treba da idu na prekvalifikacije i obuku u inostranstvo. Sada je najveća borba da i oni imaju što bolje uslove“, kazala je ona i istakla da je dogovoreno da oni po povratku iz inostranstva imaju garantovan posao u „Stelantisovoj“ fabrici.


Anan: Izrael i Hezbolah prihvatili posredovanje UN u sporu oko zarobljenika\nGeneralni sekretar Ujedinjenih nacija Kofi Anan je izjavio da su Izrael i Hezbolah prihvatili posredovanje Svetske organizacije u sporu oko zarobljenika. Obraćajući se danas novinarima u Džedi u Saudijskoj Arabiji, Anan je obećao da će imenovati posrednika koji će raditi sa stranama, ali je dodao da još dan-dva neće saopštiti njegovo ime. Podsetimo da je Hezbolah zarobio dva izraelska vojnika 12. jula, što je podstaklo 34-odnevni rat koji se završio prekidom vate sklopljenim uz posredovanje Ujedinjenih nacija. Hezbolah želi da razmeni vojnike za Libance koje drži Izrael, a Izrael traži da Hezbolah bezuslovno oslobodi vojnike.\nNapad u Jordanu teroristički akt\nJordanski zvaničnici su saopštili da je današnji napad na strane turiste teroristički akt i da istražuju da bi utvrdili da li je napadač delovao samostalno. Jedan britanski turista je ubijen, a šest posetilaca iz zapadnih zemalja je ranjeno u pucnjavi u Rimskom amfiteatru u Amanu. Ministar unutrašnjih poslova Eid al-Fajez rekao je novinarima da je napadač uhapšen i da će mu se suditi pod optužbom za teroristički napad, sam ako se ispostavi da je mentalno oboleo. Jodan je bio poprište tri samoubilačka napada u hotelima u Amanu prošlog novembra, u kojima je poginulo 60 ljudi, za koje je odgovornost preuzela iračka Al kaida.\nKatar prva arapska država koja će uputiti svoje trupe u Liban\nKatar, jedna od rijetkih arapskih zemalja koja priznaje Izrael, danas je objavila da će biti prva arapska država koja će uputiti svoje trupe u medjunarodnu mirovnu misiju u Liban. Vlada u Dohi ponudila je da u prošireni sastav misije UNIFIL-a pošalje do 300 vojnika. Odluku o slanju katarskog kontingenta u međunarodnu mirovnu misiju objavio je danas, nakon sastanka u Dohi sa generalnim sekretarom Svjetske organizacije Kofijem Ananom, šef diplomatije Katara, šei Hamad bin Jasim al-Tani. Izraelske vlasti pozdravljaju učešće vojnika iz svih arapskih država koje priznaju postojanje jevrejske države. Takođe danas, avion Katarske nacionalne aviokompanije sletio je na međunarodni aerodrom u Bejrutu, što su lokalni mediji označili kao prvo probijanje višenedjeljne izraelske blokade Libana. Kompanija nije objavila da li je od Izraela tražila dozvolu za slijetanje u Bejrut.\nU Bagdadu otet irački fudbalski reprezentativac Ganim Gudajer\nU Bagdadu je, dok se spremao da krene na trening, otet popularni irački fudbalski reprezentativac Ganim Gudajer. Irački sportski zvaničnici i sportisti su često, proteklih mjeseci, bili meta prijetnji, otmica i napada iračkih pobunjenika. U međuvremenu, britanska vojska je objavila da su u blizini Basre poginula dva njena pripadnika, dok su u pokrajini Al Anbaru poginula još četiri američka vojnika. Takođe danas, u saopštenju objavljenom na internet stranici jedne ekstremisičke sunitske organizacije, povezane sa Al Kaidom, umanjen je značaj hapšenja jednog od vodećih operativaca Al Kaide u Iraku. Juče je irački savjetnik za nacionalnu bezbjednost ustvrdio da je policija uhapsila drugog čovjeka bin Ladenove mreže u Iraku i da je ubila ili zarobila još 20 terorista.\nBuš: Američki radnici pokretačka snaga\nPredsednik Buš je rekao da su američki radnici pokretačka snaga koja zemlji obezbeđuje status svetskog ekonomskog lidera. U govoru u jednom pomorskom centru za obuku povodom današnjeg Dana rada, američki predsednik je takođe rekao da bi zavisnost od uvozne nafte trebalo da se smanji i da Sjedinjene Države moraju agresivno da nastoje da otvore međunarodno tržište za svoje proizvode. Predsednik je održao govor u okviru nastojanja da pojača podršku svojoj Republikanskj stranci uoči kongresnih izbora u novembru. Dan rada, posvećen doprinosu radnika, koji se obeležava prvog ponedeljka u septembru, uspostavio je američki pokret rada pre više od jednog veka.